
Cl 


UPADI 


liMlm 


James Khamchinsuan 


Pu James Khamchinsuan, Doupi (March) 23, 1956 in Churachandpur District a um 
Suongguol khuo ah pieng hi. Nongseh High School, Upper Shillong apatin Matric 
(1982) in azou hi. North Eastern Hill University nuoia St. Anthony’s College ah tan 
XII (1984) nazou hi. Christ King College (Shillong) apatin B.Ph. (Bachelor of Phi¬ 
losophy) 1987 in azou hi. Manipur University nuoi ah B.A. leh M.A. (1992-1996) in 
azou hi. Grace Academy, Tuibuong ah Vice Principal na a sem hi. St. Joseph High 
School Nehrumarg, Churachandpur ah Headmaster aseplaitah ahi. 

Cl. Kikupkhawm ding: 

Eima hindan tawndan theikhangailou khat na inn uah hing zintung henlen hileh, 
amasapenin bang thute hing dongva nachi ei ? Anuoiah gielin. 

(a) . 

(aw) . 

(b) . 

(ch) ... 

(d) ... 


C2. UPADI 

Leitunga minam zousiein tawndan nei chiet hi. Zou minamin zong tawndan k ize ntah i nei uhi. 
Pienni apat hana i kivuiliem donga zui dinga tawndan i nei zousie i pu-paten UPADI achi 
uhi. Innsunga papen, phungkhat Tulpipa leh phung upate, Hausa leh avaihawmpite khu 
Upadi thei, akemching leh thusie-lasie ah tam Upadi akizui dihnai cilia enzuite ahi uhi. Kithoina 
toh kisai tawndante chilou adangteng tunitanin i zui nalai uhi. Chinthu-Zaila Kuona ah phabep 
i zilta ua, tun anuoiate zilkia vai. 

Inndongta 

Hausain avaihawrapi dingin Upadi thei leh siem, mi phabep anei hi. Tuamabangin, innsung 
khat in zong nopni-dania a kikuppi ding in setuom mi phabep a nei hi. Tambanga innsung 
khat vaisaipi dinga setuom mite khu INNDONGTA akichi hi. Tamin, innsung mite kinledonga 
gamta (nasem) mite china ahimai hi. 








Amaute: 


1. Bangkuo (Bebul) 

2. Zawl 

3. Sasem 

4. Be 

5. Tanu bul leh tanu dangte. 


Innsung (Bete) pasal laha upapen ahi. Thusiethupha, nopnidani zousieah puitu hina ala hi. 
Innsung mite sihletangin genlesah, seplebawl zousieah ading (sem) hi. Ahivangin, tuabang 
hun leh munteah ama ngaidan leh deidan hilouin innsung mite deidan (kithukimna) kizentaha 
genkhetu ahizaw hi. Puitu leh palaina asepbanah mawpuohna lien pipi dang 2 :ong anei nalai 

hi. Tuate: 

1. Bangkuoa, apanna innsungte a shina ahingtun chiengin sapum khat leh zubel khat atuoh 

zelhi. 

2. Anau pasalte zimanah siel khat (manpi) leh zubel khatin apangzel hi. 

Amawpuohna alet mabangin hamphatna zong akilawmtawh amu hi. Bangkuoa, apanna 
innsungtea nopnidania sa kigouteah salieng khat kai (tang) hi. 

iZsiwl 

Zawl dingin bete hilou midang zong zahthei ahi. Kizawl i chi chiengin akiza wltegelin zawl 
tuom ahisihleh adang anei thei sih uhi. Innsung mi banga ngai ahia, innsunga dawisa [mnsungsa] 
kithoinasa zong nethei hi. Nopnidanin tangkou leh palai na asem hi. Thusiethupha ah 

patong in apang hi. 

Gainsaazawlpan amat chiengin zawlsa ‘Sa khuongzang’ atang hi. Nop bawlna a kigou 
sate ah zawlsa chin ‘sakhuoi lu’ atang hi. 


Zawlpa mabangin sasem zong mi khat poupou zahthei ahi. Matzawthazaw nei nin sasempa 
sabawl/sa-at lamkai in apang hi. Zawlpa umlou ni leh hunah zawlpa thatangin zong apangthei 
hi. Gamsaakimat chienginsa-awmphal(khat) atanghi. Innsaahi chiengin achingsa langkhat 

atang hi. 


Patong 

Sakhuongzang 

Sakhuoilu 

Saawmphal 

Achingsa 


- Palai, Tangkou. 

- Sa-maltegel kikaal a maltel themkhattuoh huomkha asatellum kila 

- asamul sunggila atellum pen 

- sa awm phelni kisua phelkhat 

- sa, achingzangsa 



Be 

Be chin inndongta sungah i bete khat poupou kimanthei hi. Nopnidania mawpuohnapen 
zawl leh sasem atoh kibang veve hi. Innsung khat adinga vaihawmkhawmte ahi ua, amaulaha 
mawpuohna leh genlesah dingte akipiehbangun asemkhezel hi. 

Tanubul/tanupi 

Innsungatanu tahpen ahi. Nauzaw inntuonten innpiatanute tanubul ahisihlehTanupia, pangkha 
nailoute azang zel uhi. 

Nopnidanin tanupi khu tuonvaite laha vaisai lienpen ahi. Pute innsunga silneuzaw, mitam 
poimaw louna huntengah tanu bulin sepding teng asem hi. Nopnidania kigou sateah tanu 
bulin salu leh samal khat atang hi. 


Tanu guo! 


tambangin satan anei uhi. 

' A 

Tanu vaidawn - 

Samal khat. 

Tanuthumna - 

Saliengkhat. 

Tanulina - 

Sathep khat (amasapen). 

Tanu ngana - 

Sathep khat (anetpha lampen). 

Tanuguhna - 

Sa-awmbul. 

Tanusagina - 

Sa-awmdawn. 


Nuguol leh beten saba khat chiet atang uhi. 

Khupin kha khel ngailou 

Zou minamte khu tapa taahpenin apu-apate lamsa ‘GOIP zousie aluo hi. Innpi ngahin api- 
pu leh anulepa avah hi. Innsung khu pa mawpuohna ahi. Tapa dangte khu neilelam aneizou 
dandanm ainntuon zel hi. Anau pasalte zimanah manpi (siel khat) leh zubel khata apangin 
aleisahhi. Innsung ahisihleh phung khata upain salu akai hi. Ama hainet sunga miten gamsa 
amat chieng un alu leh sasung apezel uhi. Thusiethupha ah dohpen ahi. Tam Upadi bawsiet 
ahi chiengin innsungah vangsietna, khanggui kiphahsapna chieng tungthei hi chin guolluiten 
kihilnannaneiuhi. 

Sa-awmbul - Sa-awm phal khat ni kisuo angawnglam pen 

Sabaa - Sa beu/tang khat. 

Hainet - phung upa khaikhawm 

Sungte - Pasal khat zi nu-le-pate. 

Nuate — Mouthanu nu-le-pa, mouthanu a ding a minlaw dan. 



Melmu 

Numei khatin pasal aneileh tua apasal dingin azi nulepate khu asungte chi ahia, mouthanu 
adingin anuate chi ahi. Tam mouthanu leh apasal ashizou ban ua atapa upapen uh ashi tanin 
apu (anu nuate pasal upapeen) in zulesa puoh vanin Tu-melmu chin - Belpi, Teipi ala ding 
hi. Tampen shinaapute suoh ni ahisihleh puteni kichi shi handalni in akibawlzel hi. Tulai 
shivui vaiguonna a pute thugenna chia hun kipezel pen tarn atunga Upadi limch inna a kibawl 
ahia, upadi zuiabawlnawnlou ahoizaw ding hi. 

Atunga i gente banah Upadi dantaha sahawm dan tam bang ahi: 

1. Hausa- salieng khat akai ahisihleh tang hi. 

2. Pu- Samanpa zi nuaten sakawng atang hi. 

3. Pu- Samanpa nu nuaten sangawng atang hi. 

4. Zawlpa- sakhuongzang atang hi. 

5. Sasempa- sa-awmphal atang hi. 

6. Samul mat- Gamvahna a samanpa kung tung masapenin samal khat atang hi. 

7. Thausap- Samanpan mi thau zanga, amat ahileh samal khat ape ding hi. 

8. Khosa- Khosungah innkuon kimin akibangin saba khat chiet kihawm hi. 

Khutkhiel-Bankhiel 

Mi khatin tupmawng hiloupia, midang khat avasuhliem, suhbai khahleh Khutkhiel akichi hi. 
Tambang sula shinatan atun khahtahlezong, khutkhiel chi ahithou hi. Tam khu mihing tung 
mai hilouin mite neilelam ganhingte tungah zong khutkhiel kichithou hi. 

Tambangakhutkhelpenin liemnatungah zubel leh sapum toh lutin akizennaabeiteng atuoh 
ding hi tuabanah, siel nga alieu ding hi. Shina tungah zubel leh sapum toh aluit dinga, innpi 
saap ' 10/-apieh banah, puondumin shi luongtuomin siel sawm alieu ding hi. Tamsielnga 
ahisihleh sawmte pen aganhing (siel) sese kikal tuonlou uhi. Tu ei khangah, siel khat dangka 
" 1000/- a sim dingin nampin Upadi asiem hi. Ganta tungah: Ganta khu ashipai sihlezong 
zen damtheilou ding ahia, ahisihleh ashipai ahileh khutkhielpenin zubel khatin gan neite lutvan 
agan man dingza kimkhat apeding hi. Agan pen aneiten atang ding hi. 

Tuolthat 

Tupmawngakithana khu tuolthat akichi hi. Tuolthatpenin Hausa innpiah zubel khat leh salam 
satvan, innpi sap Rs. 10/- asung ding hi. Shiluong khu puondumin atuompai dinga luongmanin 
siel sawm apeding hi. Lieulepan tawm leh tam thu hilouin mihing hina toh hinkhawm dieldiel 
ahoia, vangsietnaeitungazongtuthei ahi chi tam Upadin agennoppen ahi. 

Tuilut 

Thu kituna (kihehna) hasa mama, Hausa-vaihawmten khentan hasa asahmamate uh 



khenchiennadingin l uiiutna kichi thutatinakhatanei uhi. Hausa, upa !eh vaihawmte maiah, 
Ka mawzawhleh tuikul lutzoulouin nate bangin kilatn rang” chia kichiem masain 
kihehtegei tui sungah alutsah ua, atuiturntheilou penpen amawtan zel uhi. 

C3. Lileh nga a touin, “Innsung dongta” chi kikupna nei unlen, anuoia mun awngte ah 

akituohpi thutengte gie! un: 


INNDONGTA 


1 . ■'■'kr 

. ■ • ^ : 



1 




2 




3 




4 



- 

7 

\ 10 

: u 

1 i 


12 

..*.. i 

... j 

. ! 


C4. Anuoia dohnate dawngin; 

(a) Upadi bang china e ? 

(aw) Guollui Upadi eiten i zui nawnlou uh bangpen e? 

(b) Bang toll kisaia tuilut kibawl zel e? 

(ch) Khutkhiel bang china e? 

(d) Gamsa manpan sangawng koi apezel ei ? 

(e) Samulmathilchienin. 

(1) Bangkopa ko ipen genna e? 

(g) Melmu umzie bang e? 

(ng) Ganta tungah khutkhieltalechin bang na chita diei? 

C5. Innsung pa khatin kingaisut inlen, na innsungmi khatin na innvengte bawng khat na 
huona lut adel nalamah kipuain ashita hi. Tam thukin ngaituo dingin khodanga um na 
bangkopahan dingin koi na sawl diei ? 

C6. Khutkhiel thugenna khatah khutkhiei lamte zawlpa a pangin kingaisut inlen, tuami nia 
sil umdan dinga na ngaisutna na nichinbu (diary) ah gielin. 

Date............. 


Cl. Hausa upaten mi ni kihehte khen hasa asahj ieh ua, tuilut abawlsah na uah; mit ngeia 
vamu danin kingaisut inlen, na sil mu mun tuoma um na lawmpa na hi lna laihah khat 
gielin. 

Lawmi(. . Date . 


Na lawm it, 

KHEN-1 



Kaikhohau 


ICITHOIMA 


Pu Tawngkap tapa. Pa Kaikhohau pen 1940 kumin Hiengtam khuoah pieng hi. Kum 
I960 in kumpi Sangshie semin, 1985 in asepna pan kikhawldamta (pension) hi. 

Tulaitahin Zomi Christian Church ah LDC leh Co-operative Press (Zoveng) ah Man¬ 
ager naasem hi Aman laibu thum abawlhi. (i) Sanmm Labu, (ii) Suontah hdhlesuon, 

leh (Hi) Tapidaw La. 

Q. Zatoute (doctors) leh Za (damdawi) um masanglaia mlhingte hinkho mandan ding tan 
(class) pumpin kikum unlen, tuana pansa ahasatnate uh anuoiah chiemte un: 


C2. KITHOINA 

Khanglui lai in mihing tahsa damlouna zousie dawi chi tuomtuomte bawlin i pu-i paten ana 
ngaisutuhi. Dawitenamaiyilin tahsa damtheina ding guoh hilou, innma-Ioumahoi lehhausatna 
ding lametnain daws anabie uhi. Mihing leh davvite kikala palai nasem dingin mihing mama 
theina, siemna nei khat siempu chin anei uh i. Tam siempuin damloute enin azen hi. Siempu 
damlou zenna khu kithoina akichi hi. Hausatan apa za (dinmun) aluo bangin siempu taten 
zong apa zaaluoin siempuin apang zel uhi. Siempuin atheina (siemphuite) atapa taahpen hilin 
azilsahhi. Tambangin, ahingkiluo sawnzei uhi. 

Siempuin damlouna natna zendamna dingin kithoina chi tuomtuom 13 bang umsah hi. 
Tuatekhu: 

1. Pusa-pasa. 

4. Bangtungkithoina. 

7. Tuimat kithoina. 

10. GilnaLthoina. 

13. Makhamna. 


2. Zanlamkithoina. 
5. Nupikithoina. 
8. Bumle. 

11. Mitnatthoina. 


3. Gampikithoina 
6. Chiemtuoh kithoina 
9. Kausekhiengkhaw. 
12. Thanthoina. 


Pusapasa 

Ana shisa i pu-i pate hagau biehna khu pusa-pasa kichi hi. Amaute hagau khu innsung 
sutzungah teng uhi. Amauten i neisate dule-ngai anei chieng un, innsung mite khat poupou 
hagau mantang uhi. A mattang uh hagau abawlsietdan ua zilin tua ahagau mata umpen 
adamlouna huoise zel hi. Innsungmite tunga damlouna chi khat ahing umtah ieh amasapenin 
pusa-pasa kungah guitamna kinei masapen hi. Tambangin aguitam uhi: 

“Pusa-pasa nahileh king kihilinlen king damsah in, ka Siel/Bawng/Vawh 
hinggaw vang. ” 

Tambangin guitamna akineia, damlou khu ahing damleh gan akithata, adam sihleh akithat sih 
hi. 

Pusa-pasa biehna a Siel ahisihleh Bawng akigaw chiengin- Innmai leituol laikimah khuom 
khat (sesing ahi ngeingei ding) Sielkhuom chin akiphuthi. Tam sielkhuom khu aiaikim 
lihbawh, adawn zumin akibawl hi. Siel khu tarn sielkhuoma, akikhizaw chiengin, phung 
hainet sunga Tulpipa in hai abuoh hi. Haisunga zu khu siel tungah awlawla abuoli sungin, 
“Ahing hagau ka hawna, Kapu ha, Kapa ha ka hawna ” chin innsungmite mm aban 
gena; tuazawchieng, “Keimaha ka hawna” chin haisunga zu teng abuoh sieng hi. Tuazouin, 
pasal thahat khat hing kipanin hai kibuohkhum, siel zietlam liengkawm (avawh dawt) teipi in 
asun hi. Tambanga kithat siel khu sasempan agil akhuoa, siempuin anasep ding apan hi. 

Siempu thupieh bangin, pasal li (4) in puondum aning chieta tuin siel tungah jawngin azah 
uhi. Khum hunsungin damlou khu siel sungah aumsah ua, siempuin damlou el ah satuop noi 
ahisihleh nuin phui asam hi. Tam khu siel sunglut akichi hi. 

Tam kithoina sielsa khu zahdan chi thumin akizangthei hi. 


lihbawh - Khuom khat alai kibawh sah genna. 

Tulpipa - Phunggui a pasal taahpen. 

Hai - Uum phal a kibawl tui sawhna hai. Nou/hai sung azu kikoi genna. 

Bilneh 

Innhuong pulam pawtlouin innneite be leh tuten anebei uhi. Tambanga kine pen sabilneh 
akichihi. 

Kihawm 

Sa kithat pen sem dingdan bangtahin akisema, be leh tanuten atan ding bangchiet uh atang 
ua, avalteng innsungah kihuon hi. Tuten sasungteng innmaiah ahuon uhi. Innsunga kihuon sa 
khu dawisa akichia, bete loungalm anethei sih hi. Innmaia kihuon pen sasieng akichia, tute 
leh midangten anethei uhi. 

Sesat 

Atawm-atam kibangin sa aldsekhena, bete leh tuten ahawm uhi. Sum ahisihleh, bu (annhum) 
chibangin sa man ding kilawtn huntawh apie uhi. Tam chindan khu innneite huoina (panpina) 
khatahi. 

Pusa-pasa foiehna a vawh akigaw chiengin 

Ahingin innsungah akikailuta, sutzungah Tulpipan hai abuoha, tuazawchiengin Zawlpan tul 
in ahengzungah adawtlum hi. Innmaiah ganta khu akipokhiea, asa akisem hi. Siel leh bawngte 
mabangin asa zahdan thumin akizangthei hi. 

Pusa-pasa biehna a Aah akigaw chiengin 

Aah zong Bawng, Siel leh Vawhte bangin Pusa-pasa bielmain (hounain) kithat thei hi. 
Hinanlezong, meipumte gawzaw chiengin kigoupan hi. Tam khu athehna akichi hi. 

Zanlam kithona 

Gukituona munte, khupgu, kenggu, kengtawnggu, Khutgu, Kiugu nat j ieha pawmte kliu 
Zanlamvei akichi hi. Siempuin tambanga nate Ui in athoi hi. Kithoina savalte leh agu zousie 
daigei, mi phah zepzeplouna munah akipaia ahisihleh, akivuimang hi. Min tambanga kipai- 
kivui sagute atotkhahleh Zanlam aveitheia, akithoileh adarn zel hi. 

Gampi kithoina 

Vbtsa, sa sazel, chithuo (khosih), lutangna cliite khu Gampivei kichi in Vawh ahisihleh Aahtalsan 
kumtung (kum khata upa china) vateh toh akithoi hi. Tam kithoina kbu gamlah ah akibawl 
zel hi. Kithoina ganhing banah dawite pieh dingin (a tatna dingin) tungman akibawl- Siel 50, 
Dangka 50, Numei lim 10, Pasal lim 10, Tungpi ni (Milim golmama-khat numei, khat pasal), 
Zam buptuo 2, Heitang 2, Tutang 2, Tempong 2, Pangpi kathuom nei 2, Sing kilehia 2, 
Saiha 2, Khiba 2, Simbuthut teipi 2, Phelep ningli nei 2, tamteng maitam tungah kikoi hi. 


Tim! — Sing/sia a kibawi amuhzum, sa thana kizang. Tuon - Siet/Iu a phut. 

Meipumte — Gan lieu, keng Si neite china.* Tawm-Khuong. 

Athehna _ abelapna, adotraa This!- Sing/sia a kibawi amuhzum, sa thana kizang. 

Maitam tungakikoi zousie gan sisan akithekhumatambangin phui akisam hi: 

“Ka pu ka tatna ahi, Zu king sang un, Sa king sang un, 

Luihawma tengten king sang un, Muoldunga tengten king sang un, 

Ka pu manten king sang un. ” chi in. 

Tambanga gamlaha kithoina teng akizaw chiengin, inniaraah pei in, tuonvaite laha, 
anukhiapenin sawlbawh khat tawi hi. Inn tun chiengin amasapenin innmai kemah, “Kapu 
ahing tungtai ? ” chin innsunga umte adong hi. “Hing tungta” chin innsungaten ana dawng 
uhi. Innmai khuomah tuonvai nukhiapen pa sawlbawh tawi akikhaia, tarn sawlbawh kikhai 
sungteng Ziatang akichia, ziatan sunga damlou inna mi avalutleh damlou khu anatnain aphakia 
hi. Tam khu apou akichia, akithoina ngaima a, thoikia angaia, ziatan sunga valutpenin akithoina 
teng alieu ding hi. 

Bangtung kithoina 

Natna kumlui nei; tulaiaT.B. natna banga natna neite khu Bangtung vei akichi hi. Ui, Vawh, 
Aahtalsan-tamteng khat penpenin akithoi hi. Hinanleh, Ui akidei tuom sese hi. Tam kithoina 
ah -Aisan, Ailaidum, Aivom, Himpi, Zu, Uisi tamte kihalin damlou khu akidawnsah hi. 
Tualouin, Aah-halen, luongpel, Gopina leh Uilu khu Uilusin (napapeh chikhat)in akituoma, 
innmai kotlam tungah akikoi hi. 

Nupi kithoina 

Nupi natna neite- Kumzawn, thatungzoulou, natna kitheiloua hingkiem sulisuh chite ahi. 
Tambang natna khu hoijieh-phatjieh ahisihleh, gitlou-satlou jieha koima toh kituohlou, mi 
gengenna jieha hing kipan ahimanin, Nuvei (noivei) akichi hi. Tam kithoina a vanzahte- 
Khamnate, Uilusin, Aisan, Aivom leh Himpite ahi. Khiengsingtuoi, ana bawh khat innmai 
tunkawtah akiphuta, tarn atunga vanzahteng loubuolin akituna, innmai tunkawta Ikhiengsingtuoi 
kiphut kabomah akitah hi. 

Chiemtuoh kithoiha 

Chiemtuoh kichite khu binglou-halouin apua ua, sungkhawin alu-ataw uah aleng (luo 
toh ehkhaw thuo) hi. Tam natna khu- Siembu, Siemtang sagi, Aidielna, tamteng Vauvom 
leh Vausanm aki-ia lawma nou sung khatah zutui toh akidie hi. Siempuin phuiteng sagi 
samin siembu nou sungah adiea, atui khu damlou kam anupieh leh adamta hi. 

Tuimatkithoina 

Tuimat kichite khu- adangdihdeh ua, souphut hatlouin achi uh sazel votzel hi. Tui 
mawhmawhten koima aman ngaisiha, kum ni leh thum peisa a i louhawnatea luituiten ahing 


Ziatang - kithoina thukham zuia heimasung pawtloua innsunga um 

Apou - Damsa china kia. Luongpel-Nate/napaachikhat 

Aidielna - Ainazatkhat/aite (leaf)Meipumte -Gan lien, kengli neite china.* 

mantheihi. Tangtangaaisanindam!ouman,tui(loutui)khuakitheitheihi. Ahisihleh, ginmaw 
aum luitui khu hamlou-phunlouin mi ni in thawl khatin avala ua, inn ahing tun chiengun damiou 
lupna geiah koi in, “Na mat ahileh hingdamsahin ” chin akingen hi. Adam tuomsihleh, 
“Na pu-na pa ktmg kizottaw ” chin tui luonna khat poupouah thawla tui khu avakibuo hi. 
Adamleh Ui khattoh ginmaw aum luitui khu avakiluthi. 

Bumle 

Tampen natna ahisiha, mi khatin midangkhac azawzoulou ahisihleh, athangsiet, athangpai 
mana abawl ahi. Bum pen zu, ann ahisihleh nehthei khat poupouin akibawlthei hi. Bum 
aumte-Numei ahileh, apasal amudathei hi; pasal ahileh, azi amudathei hi; anatheia, 
amawtheia, tualeh agil apuohthei hi. Mi khat tambanga ahing umleh Bum akichia, adamna 
dingin Bumle angai hi. Bumlena dingin siempuin Ui, Vcm’h, Kel khatpenpen azang hi (tam 
gante akumtung vateh angai hi). Bumlena ah tuonvai sagi akizanga, tuonvaiteng leh siempuin 
alutang uah diel akhin ua, Aahgie khat chiet atuon uhi. Siempu khu kithoina gantoh inntungah 
katouin tambangin phuiteng asam hi: 

“Buma, sama, a: ka le, Ai-a, sama, bam ka le, 

Vakangnun chieuchieu achi he, he he, ” 

Siempuin aphuisam kavvmin akama zumuomin sahlang, hanglang aphita, tarn atunga phuiteng 
sawmthumvei samin asiemthoina ganta tawm (khuong) in azang hi. Aphuiteng sam khatvei 
ahit chiengin tuonvai sagi inn kimkota dingten alu uh ana kunsah uhi. Siempuin aphuiteng 
sam sawmthumvei ahit chiengin aganta ken innkhumvum apat innmai bihatuhmunah akhesuh 
hi. Tuazaw chiengin tuonvaitengin asa ahuon ua ane uhi. 

Kausekhiengkhaw 

Tam khu natna ahisiha, kau bawl alii. Tam kau deldohna dingin kithoina angaia, Ui ahisihleh 
Vawh in kithoina akibawl hi. Tualeh kau khawlupna dingin khiengsingtuoi, abawh lamteng 
ahaw kikhohsieng, abullam khapkhat bantaha sat gengsa a kikoi, tualeh, leituol mun khat 
khuomkuo chiea lien tawsan akikoi hi. Siempuin leikuoh sungah zulesanengthem akoia, 
anubawh lampi in tambangin phui asam hi: 

“Singchin pienin khul apat mizain hing nuol, hing nuolla, 

Mimvanu puontepah hing kiluoi teh, 

Holkawmpiah nathalngain hing lum teh, 

Vantunga ahsi bazam hing sawrn teh, 

Pasiannu leh Pasianpa kotlamah hing dah teh, 

Tuonleilepa, hing kilepkhiein, 

Sielchiem vumah hing tu teh, 

Saisuong sagi hing val teh, 

Tami lienu, Tami liepa (damiou min gen in). 

Abanziat abanveiah hing man teh, 

Tunin asutna dingin ann zapi hinglui ing, 

(damlou min gen in) amanten hingjuon unlen, 

Annkuong king im un, chin 

anubawh alampipia, ganhing khat (khaulah, mom, talmarn, khuongbai) in zulesa kikoite ang 
bop ua, khuomkuo kitou sunga ahing lenlut chiengun, siempuin, “Tahkheh! Hing bawl ing 
e” chin anubawhin akhawsuha, azung ki-atgengah hing tawngin atawng lamteng leitang 
akivua a, anubawh khu muntuom khatah akiphuta, akau ashita hi. 

Gilnatthoina 

“/ ann-neh, i tuidawn min amua, adugaw leh akau un i gil anasah hi ” chin i pu-i paten 
koima mulouna ah ann ane uhi. Tualouin, a ann-neh ding chiengun buleme them khat lain 
akhut uah atawi ua chilsietkhumin, “Ne masa, ta masa aw, na du mawh na khawn 
mawh ken ne vang e ” chia phuisamin inn mailamah apai uhi. Gilna pen thoi ngai ahileh, 
damlou khu lupna a lurnsahin, siempuin kihatuh apatin: 

“Vanthamjawla lumsuongpi hing kie, 

Laikhun tungah tu, 

Laiziet hing mehteh, laivei hing mehteh, 

Sakhitalphan tuoiteng zungah suohpita, 

Sakhipiphan thualu zungah suohpita, 

Guungalah, Chieupi galah, 

Keltal meipeh velvet taih (Ta e). ” 

Tam phuiteng asamzaw chiengin, “Adamtai?” chin adonga, innsunga umten, “damta” chin 
adawng ua adamta hi. 

Mitnatkithoina 

Mitna, mitsevei kithoina ah tarn bangin abawl uhi. Siempuin damlou mit akhutphangin 
ahumsaha thumvei atawpzaw chiengin: 

“Khimpi hingjing, Taipi hing vah, 

Kawlsah kikhenta, kawl hang kikhenta, 

Neitongnu sasawlah, 

Kawlsah-kawlhang kikhen bangin, 

Kikeuin, kikeuin, kikeuin, 

Taih, ‘damta e’achi hi.” 

Thanthoina 

Vawh, Bawng, Siel himanei athante ahisihleh, gannou alai thante tambangin athoi uhi. 
Siempuin suongtang khat akitawia: 

“Lungzei ka Pasian, tungnungpen kawlmong donga Pasian, 

Na gam alien hi, peikhien, peikhien, na ngenin shitan ” 
chin asuongtang tawi in athan utnna asepa tuachin adamtahi 

Makhamna 

Thautanga kikapkha, tema kisatkha, chiengjum sutkhah, suonghiem atkhahte ama alctlouna 
ding leh anatsietlouna dipgin tam aneia phuiteng samin ama akikham hi: 

“Santhuhpi na hingtawna, engneng siem hanin kuon, 

Chiilnun tuoin, chiilpan tuoin, 

. Maziet kituoin. mavei kituoin. . . ... 

Gopi lum tuomin, tuomin, 

Goshaitang mambangin mamin, 

Kituoin, kituoin, damin, damin. ”■■■■• 

C3. Dohnate dawngin: 

(a) I pu i paten bang jicha dawite abieh uh e? 

(aw) Kithoinahilchienin. 

(b) ‘Sieriipu’ bang china e? 

.. (ch) Pusa-pasabangahiei? .. .. .... 

(d) Sabilneh bang china e? 

(e) Gampiveikichitenatdangieiin. 

. (f)-2^anlamveitenatdangielin. ... ••• •• • ■ .... ... . 

.(g). Bangtungvci nalnaunv/icbajigchib;mgc?...... 

(ng) Bangchibang natna neite khu Nupi akithoi ei? 

.(h) " AMnehlmohchiengihipdHuite'n ban'gabdwrzeluoi? - 

C4 Li lehnga veiatoukha\vniin guollu’i' siempute leh tulai zatoiitenamT zehdan'uh anuoia 
munkipeteahgielun: ■ ■ ..—• -*. ...... 

C5. 


Ei hindan theikha-ngailou, London aumna lawmtekhatmlai hing nanin, “Zatou um 


dohna na dawnna laihah khat gielin (Thuteng 100-200 kikal zangin): 




Ra lawn it, 


Lam/iafChUrhciiMiffiiif ! 

C3 


M. Siahzathang 


ZOULAISUIKHIETNA 

ierfof w nuquii ,*>•: su && >1».;. 

id isip s;n r 


KHEN-1 




PuM. Siqhzqtfiang' Jtyugi, fMarph) 11940 in Henglep Sub-division a um Nungshai khuo ah apieng 
Hi. Phutnha (Fcbruaty) 2, 1971 in Imptialja Lamphelpat a im D1C: PunvpiafiliyC Ha askrHW. ’kiim* 
1976 in ChurdchaHdpur S.D O. zumpiahHedd Clerk inpanghi. Zoulaistdkkictna patatnainManipUr 
State Kala Academy- Award (1984) khu hint : 1986 in Manipur Governor- Pu K.V.Krishna Rao khtita 
pan ana sang hi. Tualeh tam Academy mamain kum 1991 in Research, Gq\d Medal (Zpulqi) apiefe uh. 
Pu R.K. Ranbir Singh (khum laitaha Manipur Chief Minister) khut apan ana sang hi. Tulaitahin 
Thanlonah SDC'Maasem hi. " /inn/,, ■; /bin i nq ■ y.-\ ■ Ab/ypn - 


Cl. ZOULAI SUIKHIETNA 

Ama ham leh tptn dang khat leh ni chieng simthei leh gieltheite khu laiithei ahi uhi. Laisiem 
ahileh, lai timgtawna, pilha leh siemnaneitc ahi uhi. India gamah laitheina lama sangpen khu 
Kerala ahia, laitheina ngi^hnajjen %u Bihar ahi (kum2001 kisiiripiria dungzui in). 

Thum leli a toukhawmin KeralatebBihar gamtegelinsil bangkima, akikhietdan uh kikupna 
neiunlen;chierritetahrias&hteuh ariuoiah gielun: 'n .Li/rhn/nt'dinr --:;, 



C2. 

Leitimga nam zousieri ham tuom chiet anei uhi. Ham nei zousien amau hamiri lai tuom vilvel 
nei chietzoulou uhi Mangkangten zong midang lai (Roman lai) azang ua, Assam mite leh 
Manipur phaijang miten zong Bengali lai azang uhi. Tuachin ei khamtungmiten zong Roman 
lai i zang uhi. Tampen Khristian sakhuo hing polutten ang siempieh uh ahi. 

Tibeto-Burman nam leh ham zangte laha Zou suonten zong lai na nei hilei kiilawm hi. Pu Dr. 
V. Vumkhohau in, “Zo/Zou minaniten hamlepau kithakhat (kibang) na nei uhi” chin alaibu 












gel A Profile of Burma Frontier Man ah na gen hi. PuThongkhohau in, “Tanglai in, Zou 
lai savun tunga kigiel khat Jangpitam khuo ah ana uma, tuapen ui khatin ana ne mangta chin 
alaibu A Genealogical Tree of Zo ah na giel hi. 

Lai nei poimaw ahidan na phohmasa, Pu Songtheu in lai umlou ahimanin tulaia hamtom 
(shorthand) geldanin na giel hi. Mi min AWNNANG bang giel ding hitaleh- Singjawl khat 
awnsahin singka khatmain nangsah hi. Tam sanga navah zawdeuin Pu Pauchinhau in Tuollai 
kichi, lai khat na bawlkhie hi. 

Vangsiet huoitahin i pu i paten lai na nei in na zang tahtah na uhichi muchetna umlou hi. 
Tualeh, i gensa mimasate bawl leh zahte zong zah ching zoulou suoh hi. 

Tam atungai gente toh kisai in tarn Zoulaikhukana veina hi. Ahivangin, kadamlounaten ka 
lunggel leh lunglutnate ang sunawngkai mama hi. Zankhat lea mangin, Theikhahlou gamlah 
khatah ka na uma, thakhatpb van hing nimin, huipi hattah ahing langa, kei zong zau sengsengin 
kawlhawm khatah ka kibuta hi. Tuachin, huileguo kithuoin van mau vazungin keh ke ginin 
ang lingzou va-iahi.i Gieltang lienpipihingbem.mbl;tahtahin ang mieltahk Hun chikhatin 
khuo angpha a, nitumkuon ahita a, potkhiein knsahkU'hangka i|nldtH'K®bska,zauthawng 
mama hi. Chiengkhut khat hing kikhutin innlam ka hingjuon mengmengta hi. Kahingpeina 
lampi zietleveiah tuilien kiemna nua, sehnel tungah lungnausuongnou (ganhing 
mengnounoute) vahna nuate kamu hi. Tuate khu kaveinattinten Zoulaijem (teng) lim 
vivein ka muta hi. Tuabepin, ken zong ka sakhaua laipuon khat lakhiein ka silmute khu ka 
gielkheta hi. Innlam nawin ka hingpeia, inn katuninka khanglouta hi:” Zmgmawng mataha 
thouin ka manga kadaiteng mute^ ka.gielkhQta.hi-. Tnm ka leiteng gelkhiette khu hoi in 
kilawmthei mama uhi. Kaneulaiakapan, “Tanglai in Zoulai kichi savun tunga kigiel lai khat 
ana uma khum lai khu akoiha uah TJi in anataw dohta hi” chia ang hil kahg thei ffiatha hi. 

Zoulai ka lunglutna hing khang deudeuin ken zong upa (tehse) chingthei tahtahte ka dongzel 
hi. Ni khat inn umin laibutuomtuomte ka etle lai in;ka pa nichinbu (diary) lui ldiat ka 

vamukhie.hi..Phetinkaetleh,katlicikhaliingailou,j!pngka wnkhahngailouj,aiteng kigiel ka 

mukha hi. Lamdang zong ka sa mama hi. Laitengte lawkhietdan zong akigiela ahivangin 
zahthei dingdanih ka hgaisiithai tuom sih hi. 

Tambanga ka thanopna kibelapin asun-azanin ka ngaisutsutmai hi. Tambanga ka umlai, 
khat kamangin, ‘‘Gainlah khatali ka uma, thakhat,thuin wtsain ica khosih hi ? Ghi!nawdeh 
khosih kawmkawma innlamkang pei lai in lamsah-lamhanga singnate leh naiangnatc tungah 
ka na buoipi zing 2x>ulai jpm (teng) kigiel zengzung ka mu hi. Tam laitengkigielte ka muin sil 
khat ang ngaituosahhi. I ua khu kama na kigen, tanglai in Zoulai um hi kichipen adihna hi 
chia hmg kihilna hidingm ka ngaisutta hi. 

l am ka sil mute thutaha pom in asun-azanin zahthei suona dingin ka buoipi zingtamai hi. 

Tuachin Gaangpi (January) ha, ni sagini, kum 1952 in simthei leh zahthei dinkahing 
guoltuohthei hamhamhi. Tam Zoulai khu tambangin kisim hi: a, ba, on, da, li, ga, ha, phi, 
na, i,ji, chi, shi, ka, o (aw), pa, e, khe, mo, nga, sa, ta, u, va, za, y, la. 

Tualeh, Zoulai khu laiteng 25 giap ahia, laiteng ni ang kibelap leh laiteng 27 angpha hi. 
Belapa umte khu ‘Lyahisihleh Li’ leh Ti’ahi. Roman laia R’ leh ‘F’toh Zoulaia ‘ly/li’ leh 
‘Fi/phi’ kibanghi. 

Tuaitengphaia U.Z.O. General Assembly (4-5/6/1976) thupuasah nambat 6-nain tam Zoulai 
khu Zou minamte lai in apomkipta hi. 

C3. Anuoiadohnatedawngin: 

(a) Tulaitaha, i zah khu bang lai akichi ei? Koiten ang siempieh e? 

(aw) “Zou minamten zong hamlepau kithakhatnanei uhi.” Koi gen e? 

(b) Assammite leh Manipur phaijang miten bang lai azang uoi? 

(ch) ‘Tuollai’bawlkhiekoie? 

(d) Zoulai mukhepa leh amukhietkum gielin. 

(e) Zoulaisuikhietnagielpanapanichinbusungahbangeamu? 

(f) Zoulai kigelna savun beimangdan gielin. 

(g) Na simmuna kigen lai tuom kinei poimaw hi, chi naphohmasa mi nite min gielin. 
(ng) Zoulai suikhietna gielpa khu bangchih kumin Manipur State Sangeet Kala Acad¬ 
emy Award piehin aum ei? 

(h) Zoulai suikhietna gielpa amang masain heisungah akibu ei? 

C4. “Vangsiet huoitahin i pu-i paten lai na nei in na zang tahtah na uhi chi muchetna 
umlou hi.” Tamthu koi gen e? 

C5. Zoulai suikhietna gielpain kingaisut inlen, na mang masa a na sil mute thuteng 50 

velin na nichinbuah gielin. 

C6. Zoulai mukhepa na patatna thusuoa suo dingin thuteng 100 vel zangin gielin. 


Editor kunga laihah. 


Kipahing 

C4 


Editorial Board 


ZOUGAL_ J3S12D 


Tam Zougal tangthu khu mi tuomtuom adiehin- Pu Rev. Kamkhojam, Pu Dr M. 
Lachinkhai, Pu Ex-Sub. Tutkhothang leh Phamsa Pu P. Kapchinlam amaute akipana 
kilakhawma Editorial Board in kiguonggal ahia, sil kizenlou aumkhahleh koipou 
tungah Editorialten ngaidam kang ngen uhi. 


Cl. 

“KhongjomDay” chin Manipur Kumpin kumtengin suti ni khat puong jel hi. Tam “Khongjom 
Day” hing kipatdan genkhawm unlen, tarn galsatna a lamkai mihangsante min gielin. 


Pu Zou suonte lah ah tuni tanin apu uh min puoa, Zou kichi minam khat um uhi. Amaute 
suongtu Pu Zou pen hei gama hing kip^n ahei? Chi thuchien tuni tanin umlou chithei ahi. 
Tangthu sutsiem leh khanggui sutten gendan chi tuomtuom anei uhi. Pu Rees William 
Commission in, “Zo/Zou/Chin kichite khu China gama um Khul a hing kipan ahi uh” chin 
The Frontier Area Committee of Enquiry laibu ah na giel hi. Tam laibuin tua namte pen 
Tibet a hing kipanin Burma (Myanmar) maltum gamah zongteng uh chi hi. 

Khul (Sinlung/Chhinlung/Khur) pen suonghawm ahisihleh kawlhawm china dana gen pawl 
zong uma, gam phengpi khat dana gen pawl zong um veve hi. Ipu i pate la ah - 
Ka pienma mi singta aw apieng lah umlou e, 

Lun tawi tern bang kileh ing, 

Tung chieng vangkhuo sat ing e, ” 

chin ang kipatna uh na gen uhi. Khenkhatin lah Mongolia hahlesuon i hi ua, tua gama hing 
kipan i hi achi zel uhi. Khenkhat kia leuleuin Israel suona mi Manaseh suonte i hi achi uhi. 

Tami thu genten i pu i pate kithoidan leh chindan khenkhatte pansan uhi. Bangteng hitaleh 
eite pen Khula piengte i hi chipen tambangin lain na kiphuoh hi- 

A- Eiteng khawlkhawm, atuom umlou, vannuoi chipou Khula pieng, tun sung 
khata; pieng hi ngeingei e. 

B Tun sung khata, pieng hi ngeingei e, suopisanggam Laigui zomte; hi ngeingei e. 

Zougal hing kipatdan 

Europe ah kum 1917-1919 sungin gal thupitah hing um hi. Leitung kidoupi Ina zong kichi hi. 
Tam hun lai in ei gam zong Mangkangte uhna nuoiah um hi. Tam kidoupina a vanpaw dinga 
(labour corps) kuon dingin Mangkangten zawthaw thuin kuonsah ding hing chi uhi. Tam thu 
jiehin Mangkangte vaihawmna nuoia, alungkim louna uh dangteng belapin, thangpaina hing 
uong segopin thagum pan khong uhi. 

Mangkangte vaihawmna nuoia, alungkimlounate uh: 

1. Panchi (Hill house tax) chia kumpin kum khata dangka teng thum innsuona 
adonzinguh. 

2. Lampute thuneiseng ua, hausate dinmun ngiemsah. 

3. Kumpin mi khentuompaituomnei. 

4. Vanpaw dinga kipawngmatna (labour corps). 

5. Sakhuo (biehna) kisuhsietsah thua lungkimlouna. 

Tam Mangkang galkapte toh kidouna khu Labour Corps chi minvawa vanpaw dinga 
kipawngmatna apat hing kipan khie hi. F.B. Blackie lamkainain honkhat, adiehin Europe 
gama France gam adingin Zingha (May) 1917 in na kuonta uhi. Aniveina dingiin J.C. Higgins, 
Manipur Political Agent saina in Muaha (June) 1917a kuonkiana dingah Zoukuol sungah 
buoipina ang tungta hi. Kipawngnaw thuohtheilou leh amau-le-amau kivaihawma zalentaha 
na khosa zing Zoutaten tarn Mangkangte thupieh nielin, azalenna uh kepbit ang sawmta ua, 
tarn kiphinna khu Zougal (Zou War of Independence) akichi hi. Tualeh Kuki Rebellion 
zong kichi hi. 

Zou suonten vanpaw dinga, akuon utlou thu uh Manipur a Mangkangte Political Agent J.C. 
Higgins kungah hilnan uhleh na kuon ding uh ahi chi thupieh aum thouthou hi. Mangkangte 
Zoute man dingin hing kuon ngeingei ding uhi chi theichienta uhi. Tuachin Pu Langzachin leh 
Pu Goulun lamkainain Hiangtam khuo ah kikhopna nei ua, kimatsahlou ding chi thupuasahna 
nei uhi. Khumi zouin Haokip lamkaite chielna bangin Zou galkap 80 valte Pu Langzachin, 
Pu Lagou leh Pu Goulunte lamkainain Luoikhai khuo ah vakuon uhi. Tam munah khoneiten 
voh khat nathain asa huon uh sou panpan chilai velin Mangkang gaalkapten khotawlam 
panin ang kaptouta uhi. Zou galkapten pana kikaptuo ding achi uleh Haokip lamkaiten 

nangzoulou thouthou ding kap kawmkawmin kihep mangsanvai achizawhjieh un kihem 
mang ua; amaute zong amau biellam venga na nang dingin ang kilekiata uhi. 

Zou galkapte leh Mangkang galkapte kidou dan tam bang ahi 
Mangkang gaalkapten Sugnu munpia nei in Zoukuol lu dinga hftig kuonte Tuibom mun 
(Chakpikarong khogeia lui lampin akanna) ah an huona, aumlai un Zougalkaptcn vabukap 
ua, Mangkang galkap tampikhatavathat uhi. Tam muna Mangkang galkap lamkaipa khu 
Captain Steadman ahi. Tammi muna gaakapa pang Pu Goulian Suantahin tam bangin la na 
phuohhi: 

Shimai lakai 

a- Tuizum pan leidou king khang e, tuonglam ah maataan ing e. 
b- Tuonglam ah maataan ing aw e, tuibomah lal luong awng e. 

Tam bangma a kiphuoh kia khat (Shimai Lakai) 

a- Tun anglai pan kipan inge, lentu ah Sangmang lang e. 

b- Kawi anglai pan kipan ing e, tuibomah lal luong awng e. 

Tuibom mun apan tai 7/8 vela um Haika khuo ah Zou galkapten Kulpi belin napang uhi. 
Mangkang galkapten tam kulpi khu Tuiboma, akikapzou uh sawtlounuain valu uhi. Pu 
Semkholun, Pu Kamdem leh Pu Songkhopau lamkainain tam kulpi navengin Mangkang 
galkapte toh nasapin nakikap uhi. Tam munah Mangkang galkap 11 shi uhi. Alamkaipa uh 
Captain Steadman zong nasapi in liema, hun sawtlou nuain shi kichi hi. Captain Coote 
lamkaina toh Haika ang simkia ni un Zougalkapten tuamun ana nuasietah jiehun koima mat 
leh tha anei sih uhi. Tuachin Haika panmun khatanei in Mangkang galkapten Haika apat 
gamlaloua um Mongjang khuo vahaltum uhi. Tam banah Haika apat Gunpi hing galkai in 
Gawtengkot kulpi ang bulu uhi. 

Gawtengkotkulah Pu Thawngkhai, PuNgulbul, Pu Sumthong leh Pu Sumkhohaute lamkai 
uhi. Tam kulah Zou galkapte leh Mangvungte apang uhi. Zougalkapte khu kotgeng muntahah 
apang ua, Mangvungte khu muoltungah pang uhi. Muoltung lamaten Suongkhaithang angah 
uhi. Tam kul panmun khu aumna mun kituptaseng ahimanin Mangkang galkapten huphul 
mama uhi. Tam mun lu dinga hingpei Mangkang galkapte khu Pu Doungul lamkainain kotgenga 
pangten ang kapmasapai uhi. Tuatahin muoltunglama pangten suongkhaithang ang satpel 
uhleh Mangkang galkap tamtah suongtum kiliaten adenglumta hi. Muolvumlamapangte b; nah 
kotgengate toh kikap huon uha, Mangkang galkapte pangtheilouin tampitah akaplum uhi. 
Tam kikapna ah Pu Doungul chilou Zou galkapte ashi umlou hi. Mangkang galkapten phubala 
dingin hing bulukia ngeingei ding uh chi thei uh ahimanin Zou galkapten tam mun kihep 
mangsanta uhi. Mangkang galkap shite Kana luipieuah luong 30 hal uhi. Aliemte akima 
khomite toh amunpilam uah puo uhi. 

Kumpi pen bangma kitasamlou ahi chiengin Zou galkapte beng dingin Singngat tanglam ang 
nawkiata leuleu uhi. Tuachin Muolluma um Zougalkap honkhat kuonin Zezaw iui pieua 
Mangkang galkapte ann huonlai vabukap uhi. Tam kikaptuona ah Zou galkap Pu Henzakhup 
leh Pu Luntun shi uhi. Mangkaang galkapte zong phabep shi ding ua gintat ahi. Mangkang 
galkapten malam hing nawt zelin Muollum ang luo ua, Muollumah Thana in tou uhi. Zou 
galkapten Muollum aguhin vaveldap zing ua, Tuikhuh lampi leh mun lemchangah dappanin 
vakap zel uhi. 

Muollum munpia nei in Mangkang galkapten Saipheh (Buhsau) vabulu uhi. Tam munah Zou 
galkapte na pangin nasataha kikapna um hi. Tam munah Zou galkapte lahah Pu Lienkhup, 
Pu Thangchin, Pu Henthang leh Pu Thangliente shi uhi. Mangkang galkapten pumpi (canon) 
hoileh hat mama azah ban uah thau hoitahtah tawi uh ahijiehin Zou galkapten nang zoulouin 
tarn khuo zong Mangkang galkapten lain susie ua, mei in zong hai nalai uhi. 

Munpi (Munpi nuoi) aum Zou galkapte akhomite toh na kihemmang uhi. Tuachin Mangkang 
galkapte tarn munah thanain hun bangtan aheikhat toukia uhi. 

Mangkang galkapten maban hing sawn zelin Singngat kulpi bulu dinga, ang kuonlaiun Zou 
galkap galvil dinga kuon nite laha khatpen galte en dinga singdawna, avakatouleh Mangkang 
galkapten na muin agalkap uhleh apheipi langkhat akapkha ua, amapa zong pei theinawnlou 
ahimanin alawipan Singngat kulpi tan pawtung hi. Tambang vangsietna atuoh ban uah aliempa 
abuoipina utoh Zou galkapten Singngat kulpi vengbitzoutalou uhi. 

Tuachin Mangkang galkapten Singngat hingluoin Thana in hing touzawm zel uhi. Singngat 
apanin Zougalkapte kipunkhawmna mun Hiangtam kulpi bulu ding dan ang ngaituota uhi. 
Hiangtam kulpi bulu dinga hing kuonten, “Nang kipiehkhiet sih uleh mun dang ka bawl bang 
ua chizatna beia hing bawl ding ka hi ua; tualeh na kul uh vanleng toh hing kap ding hi ung” 
chi uhi. Tuabepin Pu Goulun in, “Vanlenga nang kap uleh Aahgaw chiengin kang 
navatkhepai ding uhi ” chin dawng hi. Hiangtam kulpiah nisagi vingveng ang kikap nua 
uleh; thaugin khawlna asawtsim bepin Pu Kamkeleng gal en dinga kuldawna, akatouleh 
Mangkang galkapten nakapin alutang kapkha ua, amunah shipai hi. Tualeh akikaplai maun 
Pu Suohkham zong apanna mun hawm apanin thautangin alutang khain shi kia leuleu hi. 

Thautang kitasamlou leh thaupi (Canon) zanga kul ang kapsiet zengzung bepun pan ngaidan 
umtalouin Zou galkapte zong kihemmangta uhi. Tam kul thupi mama khu, Zou galkapte 
panmunhoipen leh nukhiapen ahitah jiehin Zou galkapte chimawtauhi. Mangkang galkapten 
Hiangtam luoin Thana in touden uhi. Hing kipekhie un chiathu gen kawmkawmin Hiangtam 
kho kimlaha khote vabanlu zel uhi. Tam banga, abawlna lam uah, Tonjangah Pu Lunzamang, 
Pu Sumhau, Pu Tankithang, Pu Lamzakhai, Pu Selkithang, Pu Tungzakham leh Pu Thatlunte 
lamkainain kikap tuokia ua, nang zou tuomlou in kihem mang zel uhi. Tua mabangin Hita ah 
zong Pu Suohvel leh PuThanglang lamkainain nadou uhi. Amauten zong nangzou tuomlou in 
kihemmang zel uhi. Tuachin Mangkang galkapte munchinah ang kithapsuohta uhi. 

The Sequence ofZou War of Independence (Zou Gaal)-1917-1919 

Tuachin kipekhe dinga gihna leh chielna khu pumpeltheitalou leh bitzawhna dinga ngaisutin 
Mangkang galkapte khutah 1919 kumin Hiangtam khuoah tam anuoia lamkaite akipekheta 
uhi.Amaute: 

Pu Goulun, Pu Langzachin, Pu Lagou, Pu Tonghau, Pu Henkham, Pu Vungdam, 
Pu Suohgou, Pu Helthawng, Pu Lampum, Pu Salet chite anahi uhi. 

Hiangtama hun phabep sung aumpizou un Imphal Thongah akhum ua kum khat velzouin 
kumpiten ang ha kheta uhi. 

Hiangtama Zou lamkaite thongtang (jail ngah) a, aumlai un, Pu Lagou azi leh ata 3 natpi 
(influenza) tun jiehin Singngat khuoah shi hi. Tam thu atheiun, Mangkangte kungah shivuina 
a tel dingin Pu Lagou ngen uhi. Mangkangten suti ni thum pie uha, tua hun sungin ama 
thatangin ainnsungmite khatma khum ua, Pu Lagou atun kiain athatanga, akhumpa uh 
hakhepanuhi. 

ZOUGAL KLPIIUOHNA LATE 
Pu Suohgou Munluo La 

A - Dougal pallaw ka zuo leh tun aw, na von hanlung ka chiemna hi e. 

B- Hanlung chiem ing, Lai hen in thang ing, khomuol han zaila ka sah hi e. 

Pu Suohgou Munluo hanla 

Giel ing e, thelna nuoiah zal ing e, muoldung tangtawn sakamkei bangin, 
Lungtup khomuolah suong e, han zaidei tawi ing e. 

Pu Mangzathang Dopmul in Zou goal a phuoh na La 

A- Tuizum Mangkang kilbang hing khang, Zouta kuol zilbang nung lin, pienna 
ka gamlei hie phal sing e. 

B- Pienna gamlei leh i Zougam nuom, lal ka nawna ka namtem sansin jel e, 
ngalliem vontawi ka laulou lai e. 

GAL LAMKAI KHENKHATTE 


1 . 

Pu Langzachin Manlun. 

2. 

Pu Henthang Lienzaw. 

3. 

Pu Goulun Manlun. 

4. 

Pu Amthang Munluo. 

5. 

Pu Lunzamang Manlun. 

6. 

Pu Lagou Mantuong. 

7. 

Pu Tawnghau Munluo. 

8. 

Pu SimmothangTaiwtah. 

9. 

Pu Letzalun Munluo. 

10. 

Pu Thangsuo Phiemphu. 

11. 

Pu Mangkhopau Manlun. 

12. 

Pu ThanglangTaithul. 

13. 

Pu Kamkeleng Thangnawh. 

14. 

Pu Sumhau Tungdim. 

15. 

Pu Khankham Munluo. 16. 

Pu Hangchin Tawtali. 

17. 

Pu Goichin Munluo. 

18. 

Pu Suohkam Mate. 

19. 

Pu Su.ohkharn Sarnte. 

20. 

Pu Selkhothang; Mate. 

21. 

Pu Thongkhup Tungnung. 

22. 

Pu Lunchin Liarizaw. 

23. 

Pu Letkam Mantuong. 

24. 

Pu Llenkhup Lienzaw. 

25. 

PuNgulse! Lienzaw. 

26. 

PuLettongMilun 

27. 

Pu Tutzakham Innpi. 

28. 

Pu Sakitawng Milan 

29. 

Pu Letzanaag Mantuong. 

30. 

Pu Zatut Tungdim. 

31. 

Pu Kamdem Tungdim. 

32. 

Pu SaletMilun 

33. 

Pu Kamsong Manlun. 

34. 

Pu Lien’hang Manlun. 

35. 

Pu Sachin Mantuong. 

36. 

Pu Henkhup Mantuong. 

37. 

Pu Pumngullien Hangvung. 

38. 

PuNgullun Manlun. 

39. 

Pu Heltawng Mate. 

40. 

Pu Khupzakham Mate. 

41. 

Pu Nawhneng Phiemphu. 

42. 

Pu Kolngul Munluo. 

43. 

Pu Liensong Munluo. 

44. 

Pu Lienthuong Manlun. 

45. 

Pu Suohvel Dopmul. 

46. 

Pu Goulien Dopmul, 

47. 

Pu Zuonkham Tungdim. 

48. 

Pu Seikhokam Mate. 

SUONGKUL / THONGTANGTE 



1 . 

PuTawnghau Munluo. 2. 

Pu Henkham Tawtah. 

3. 

Pu Lagou Mantuong. 

4. 

Pu Lampum Tungdim. 

5. 

Pu Goulun Manlun. 

6. 

Pu Suohkham Samte. 

7. 

Pu Vungdam Dopmul. 

8. 

Pu Suohgou Munluo. 

9. 

Pu SaletMilun 

10. 

Pu Heltawng Mate. 


Tam Zougal theigigena dingin sil thum bawlkhiet ahia, tuate: 

1. Zou Gaal Jr. High School khu Churachandpur Sub-Division aum Tuining khuo ah 
kum 1972 in phukhietahi. Apoimawzaw china tohBehieng khuo, Singngat Sub- 
Division ah suonkhiet ahia, Manipur kumpin October 1, 1980 in Grant-in-Aided in 
bawl hi. 

2. Zougal Memorial Shield chin bolungsui kidemna khat kum 1976, October ni 19 in 
dinkhiet ahi. Tam Shield khu kidemna a ahatpenin tangin ha guhzou chiengin pekia zel 
hi. 

3. Zougal Hall chin LamkaaumZouvengah kum 1978 in kumpi panpinatoh lam ahia, 

tunitanin zahthei zing ahi. Kum 2010 apat Pu Ginsuonhau, President UZO lamkaina 
nuoiah Zougal Memorial Hall Complex chia minvawin 90ftx40fl a lien Hall leh UZO 
Office, ZSP, ZLS, ZYO leh Zou Zumpi office banah Conference Hall 20ftx40ft alien 
sawng ni kithuoa lamkhiet ahita hi. April 16,2011 ni in Manipur Chief'Minister Pu i. 
Ibobi Singh in hongkhiein Rev. Chinzathang, Sr. Executive Secretary ZPCS in Pasian 
kunga latna leh Zoumipite kunga apna anei hi. 

C3. Dohnate dawngin: 

(a) Mi khenkhatte ngaidanin ei Pu Zou/Zo suonlehahte heisunga hing kipan 
achi uoi? 

(b) Zougal hing kipat dan genin. 

(c) Vanpaw dinga namdangte amatsawmlai uh bangchih kum in Zouta kuol 
angphaei? 

(d) Bangpen apatin Khula piengte i hi chi akitheithei ei? 

(e) Zougal douna ah i pu i paten bang galvante azang uoi? 

(f) Mangkangte vaihawmnanuoia ipu ipate uh lungkimlounate abanbanin 
gielin. 

(g) Zougal douna akul ahisihleh panrnun poimawte gielin. 

C4. I pu i pate mihangsan tahtah hina uh na chi ei? Mihangsan ahinajieh uh gielin. 

1 .____ 

2 ._ ; ___ 

3. ___ 

4. ___ 

5. _ 

C5. Anuoia dohnate thumal 40-80 tanin dawngin: 

(a) Khul kichi koi gam sunga um hiva na chi e? Na theidanin gielin. 

(b) Zougalsat pasal hangsanten Mangkangte kum bangza ana kidoupi uoi? Bang 
kumin Zougalsat ana khawl uh e, hilchienin. 

(c) Kulpi kikhawna munte laha huoisie nasahpen leh mi tarn shi nasahna deu pen 
kimtahin gielin. 

(d) Pu Suohgou la phuote laha na deipen giel inlen alain agen utpen hilchienin. 

(e) “Tuizum Mangkang kilbang inng khang’' chi laphuopainaiaaagetnoppen 
bang hiva nachi ei, hilchien vawi. 

(1) Suongkultangte aminuh gielinlen alah uanapahtatpen na theidanin ahindan, 
agalsatdangielin. 

(g) Bang dinga Pu Langzaehin leh Pu Goulunte Mangkangte nuoia na um nuomlou 
uh hiva nachi ei? Ajieh gielin. 








Thawngpau 


PISEI PUSEI 


KHEN-2A 


Pu T. Thawngpau hum 1940 in Henglep Sub-division sunga Lungshai khuo ah apieng 
hi. Kum 1965 in Lai tan sawm azou hi. Tun Bijang Loubuk Jr. High School ah Asst. 
Teacher na asem hi. Eimi laphuohsiemte laha apenpente khat ahi. Tunitanin la 120 
val aphuohta hi. Tam la khu 1968 kuma ana phuoh ahi. 

Al. Kumzabi 19 tawplamin ei gamah zong Pasian thu ang lut panta hi. I pu-i paten anathei 
phahlou uh Khantanhoi (Pasian thu) ei khangthaten thugente tungtawna i thei uh 
hamphathuoi leh manpha sain pahnamtui toh laphuohpan agente hi. 

La leh tumging chi tuomtuom kithuoin mite limsahin lamsah thei mawh hi. Tampen 
Pasian thu toh kisai in kikumkhawm unlen ajieh hidinga nathei uh na kithukimnate uh 
anuoiahgielun. 


A2. PISEI PUSEI 

Pisei pusei lungmawlten anatheiphahiou, 

Mai lam huikhi hing langin abanbanahing semin; 
Tun ei khangthate laiah pah namtui bangin, 
Ahing zelta lailung sungah. 

Bang pahnamtui adiei? 

Mallam huikhin ahing sem, 

Bethlehem bawnginn pah namtui ahi, 
Khum pahnamtui luttheina dia, 

Na sinlai dawngkawt na honleh, 

Na mawna puonbang asawpsieng ding. 

Hambang vaina sixnlei tunga guobang hin sung, 

Solna huipi sah-hang, simlemalah lang kawikawi in; 

Pahnamtui tuomtuomte thelna bang semkawile, 

Hondan siemin lailung dawngkawt 

Solna huipi langin selung kammei bang sem. 

Aw Bethlehem huikhi hing lang inlen hing semmangtan; 

Na gimnamtui sinlailungah vaibang tham hen, 

Solna huipi lutlouna din. 

A3. Anuoia dohnate dawngin: 

(a) “Pisei pusei” chi la dawng khatnain i laha, sil tha hingtung chia agen khu bang e? 


(aw) “Pisei pusei” la dawng nina a pahnamtui tuomtuomte pawkawile pen bang e? 


(b) “Pisei pusei” la dawng thumnain solna huipi semmang dinga, adei bang e? 


A4. Li leh nga toukhawmin kikum unlen, mawna ahishleh khelna apat sienthouna 

dinga kiphamaw nasahte uh anuoiah gielun: 


Sinlai dawngkot — Lungsim kotkhah. 

Thelna - Nala, Singna, Single. 

Vaibangtham — Lungsimaumden. 
Hambang vaina - Lungkhain, genthei, liengvai. 
Kammei - Mei-am, Meikuong 

A5. Thum leh li a toukhawmin anuoia lahamte lena ahishleh akhietna gielin. 



A7. Mundang khata umdanin kingaisut Men, inna um na sanggamnu/sanggampa ading 
Kliristmas kipahpina thupha, thuteng 30 tan zangin akilawm theitawpin gielin. 



























Thangkhanlal 


VANGKHUO TULTA_ ia;i 


Pu Thangkhanlal (1944-1998) April 10, 1944 in Hiengtam khuo ah apieng hi. Kum 1968 in Gauhati 
University’ nuoia D.M. College, Imphal ah B.A. azou hi. Kum 1967-1970 sung ZSP President in pang 
hi. Kum 1972-1998 sungin Singngat biel apatin MIA livei akai hi. UZO President in 1970-1998 
sungapang hi. Laibu tampi anagelte lah ah Zoulaipatna, Zoulai I, II, III, leh Zou English Grammar- 
te ahia, tualeh Lenlai Late chi labu khat zong ana bawl hi. Thulela tampi nagielin na phuoh hi. 
Vangkhuo Tidta chi la apienna khuo Hiengtam ana phuohna ahi. 


Al. Zougal (1917-1919) in Hiengtam khopi khu galpanmun thupi khat ahi. Khosahlam 
muolvumah Kul (fort) thupi khat ana bawl uhi. Tuamun khu Kulvum akichia, tuana 
pat Lamka khopi akimuthei hi. KidoupiNina (1938-45) in Mangkang galkapte 
Hiengtamah Japanten i gam anawkhum tan uh aum uhi. Pu Goulun pen vaihawm 
siemin akhuo khu anuoma aininthang mama hi. Nungah-tangval kichinga nopni-danin 
kihulupin pangpa kha ngailou hi. 

Tulaia Old Churachand khuo khu khum hunlai in Kumpi leh Missionnaryte munpi 
ahia, tammun khu tulaia Churachandpur Police Station a petkhiein Tipaimukh Road 
zuia kizuon ahi. Tuamun apat Teddim Road zui in Hiengtam akizuon hi. Tami lampi ni 
kisuhtuona khu Hiengtam Lamka akichi hi. Lamka Tung Hausapan khuo hingsatin 
Hiengtam Lamka ahisaha tuabangin Lamka khopi min hing pieng hi. 

“Asiemsa a pieng koima umlou” chi thupia zangin la hoi leh ngai tahtah hing kiphuoh 
khietna dinga sil kiphamaw nasahte uh kikumkhawm unlen, anuoiah gielun. 






A2. VANGKHUO TULTA 


Tulta ve aw ka vangkhuo limlien, 

Lieletang guol lungtuoh lamtang kaina; 

Atang amuol tulpanin bawmta e, 

Guolngai peimasate toh tulta ka vangkhuo nuom. 

Ngai ing e, pienna vangkhuo ngai ing, 
Nunnuoma lieletang guol lenna; 

Khomuol lumsuong dawtam khawlna nuom nou, 
Tulta saunuom dawtam toh daidam tulpan kaita. 

Solhapi hing tang thangvanjawlah, 

Khomuol hing tan e selung vabang phawng; 

Lenkhuong tawi lieletang lamtang kaina, 

Daidam tangte e aw ka zuopa sawmsiel simna, 

Vangkhuo limlien natultamai maw! 

Zalmangin ka buol chimthei tuom nailou; 

Ngai vengvung ing hun muolliemsate, 

Tulta e ka vangkhuo toh tulta sul-hei nawnlou. 

Juong hingthou aw guolngai kulphumtangte, 

I vangkhuo toh loubang tullou j en un; 

Limlai khatvei pebang jil kia divai, 

Ning-le-ai nienna Hiengtui i vangkhua nuom nouah. 


Limlien 

- Thupi/minthang. 

Tulpan 

- Singpan (Mosses). 

Lumsuong 

- Suong/Muolsuong. 

Dawtam 

- Khawlna dinga suong/kem kidaw. 

Daidam 

- Sipvingveng. 

Lenkhuong 

- Lasah chienga kitum khuong. 

Sawmsiel 

- Siel (mithun). 

Zuopa 

- Pa (father). 

Sul-he i 

- Kilekia. 

Kulphum 

- Han (grave) a kivuita. 

Limlai 

- Nunnop lai hun. 

Ning-le-ai 

- Zulesa. 

Nienna 

- Kimna/kichinna. 

A3, (a) Nilehthumkikumin, “VangkhuoTulta” ladawngkhatnaalaphuohpan akhuo 
umdan agendan anuoiah gielun: 


(aw) “Vangkhuo Tulta” la dawng nina a, laphuohpa lungsimhingkhanglousah 
khubange? 


(b) “Vangkhuo Tulta” dawng tawpna a abeisa nunnoplai hun mangkiavai chia laphuohpan 
achiel koite e? 


A4. Ni leh thumakikumin anuoia laham kigielte banah akhietna gielun: 

La Ham Akhietna 

1 Tulpan . 

2 Lumsuong . 

3 Limlien .. 

4 Kulphum ...-...•••••• 

5 Ning-le-ai ...••• 

6 Nienna ...... 

7 Daidam ... 

8 Zalmang .. 

9 Sawmsiel . 

10 Lenkhuong ... 

A5. “Zalmangin ka buol chimthei tuom nailou” la phuohpan bangjieha, achi adiei? 


A6. “Daidam tangta e aw ka zuopa sawmsiel simna” chi in agen utpen bang e? 


A7. “Sil zousiein pallut hun anei hi,” chi thupia zangin thusehkhen khat thuteng 50 

sanga tamzawlouin gielin: 

f*m THANGVAN ALSILAIAH 



Thangkhanlal 

Al. Vangam i mukha naisia; ahoidart, anopdante gendan tuomtuomin kigenthei kha chiet ding 
hi. Laphuohsiemten i damlaia i deile-ngai, i zou-ut (bawl/tel/mang ut) i lunggela um, ahivanga 
atahtaha tangtungtheilou silte lain ang sakhe zel uhi. Tambang latein lunglen adawnjanga, 
angaikhete ngaisutna zong gamlapiah ahipmangzou hi. 

Ahona kikumkhawmin atunga i gen banga kiphuoh la (midang-hamdang ahilezong) 
natheite anuoiah gielin: 


A2. THANGVAN ALSI LAI AH 

Tung alsite toh nunnuom lamtangkai in, 

Kei ngai lienu tung solha hileh; 

Pape bang paha lungtuoh simthu kumin, 

Naubang kinouleng asang vanah. 

Thangvan alsi laiah, 

Chimloua naubang kinouin; 

Vangngai simthu suta naubang nuikhawmin, 
Sangbang kinoulei asang vanah. 

Tung solha ngai lienu anglai nuom sungah, 

Nabanjal Singzabuong hieng tungah; 

Lengin guitar leh phaiphuleng ngai tumin, 

Lam leng alsite toh thangvanah. 

Lamtangkaia lam lawmguol alsite aw, 

Naubang nasangve un ka banjal; 

Ka ngai e tung saunuom lenguolte lenna, 

Galdot ing solha tang nuom nuoi pan. 


Lamtangkai - Ahona lam vadiam. 

Sangbang kinou - kinou, sate ki-apmai banga kimawl ahisihleh kinou. 

Banial - Khut/Ban china ahia, laham ang hichiengin Silpieh china ahi. 

Saunuom - lnnnuom. 

Guiter - Pehkhuong 

A3. Anuoiadohnatedawngin: ! 

(a) “Thangvan alsi laiah” chi la a laphuohpan alawm ngainu umna mun heisung hi 

achi ei? 


(aw) Tam la dawng khatna ah bang dinga la phuohpan alawmnu Hapi toh atekah adiei? 


(b) Tam la dawng nina a, “Nabanjal Singzabuong hieng tungah” kichi laguolin bang 

agenna adiei? 


A4. Lawm ngai la tuohtuoh hinapi, “Thangvan alsi laiah” leh “Kei ka heina gam pan” 

bang dinga kibanglou e? Na guolte toh kikum inlen akibahlounate anuoiah gielin: 


A5. Tam la ah aguolnukhu Hapi toh atekahna, laphuoh tuomtuomten tekahpi a, azah 

uh adang natheite anuoiah gielin (Etsah na: Heisa/Sahei) 


A6. 

(a) Tam la sungah laphuohpan, “Van” bangzavei azang ei? 

(aw) Dawngthumna pansanin laphuohpan tam la agel hun genin? Ahilchetna laguol 
zongpiein? 


Laphuohpan kingaisut inlen na laphuohlaia na lunggel ahisihlehna umdan na nichinbu 
ahgielin. 

Tambanginpanin: Khum zan hatan dan zan dang toh akibang siha, kei ngaisutna 
ah tansiem dieh zong kasa a. 




























KEIKA HEINA GAM PAN 



Haumang 

Pu Haumang, Churachandpur District a Khienglam khuo ah Doupi (April) 29, 1958 in apieng hi. 

Lasahsiem mama ahia, “Zou vakhu hop bangin ” chi Album abawl khu minthangin miten dei in 

ngaisang mama hi. 

Al. Mihing hinkfauoa manphapen khu khanglai hun ahi. Khanglai hun khu pilna, siemna, 
sui hun ahia, i maban hinkho ding khu tarn him i mandanah kinga hi. Tualeh, guollepai 
kihaua, it-le-ngai zong akihau hi. Hinanleh, innkuon khatvahzoutavang i chi chiengazi 
ahisihleh pasal neipan ding ahi. Tuahileh, eima deitelna khu innkuonten ahing 
suhpichinpieh tham ding uhi. Pu Haumangin siemzila (laizii) muntuoma aura kala, 
alawmngainu toh akal ua sii tungte, aki-it dan uh aphuohna la ahi. 

Lai simlai sangnaupangten lawipha-guolpha chi hengvala it-le-ngai anei un siemzilna 
ah bangtan nawngkaina petheiva nachi ei? Na ngaidante anuoiah gielin. 


A2. KEI KA HEINA GAM PAN 

P - Kei ka heina gam pan simthu khuoimun hing leng, 
Nang guol phung tan ding chinthu kilelta chi; 

Laiah na sang siel ing maimit sing mawng zankhuon, 
Sesing bang nagilnai? 

N - Singgam pan meltheilouten kei tang neita chin, 
Simthu lei uh ningzu toh tunlezuo siengah; 

Nanleh kimpi guol toh khenlou tongchiem nei tang, 
Chin sumbangnanuol ing. 

D- Ngai eini vang mubang i kingaina, 

Kul lumsuong det bangden ding; 

Khopihui leh zilpin zong linglou ding, 

Hanlung i chiem pouleh. 

P - Kum khat lungdam pawia tomkal houlung i kup, 

Zong na tun khuoibang hang tongsie eilaw khum; 
Bangchin kang lengngam diei ngai aw nang sausiengah? 
Vangngailou chin gelsin. 

N - Kum khosawtadiavang mubangnei ngai pouieh, 
Namtem kivaikham zong gamgitva bangin; 
Nuachiengheisuo ngai aw zalai lawibangthan nuan, 
Ken koi sieng kajuon diei? 

P. Sielsiel tangummuon chiengchilpananakilel, 

Inn-guo !eh gamguo kite ngai lou kichi; 

Kei aw sumbang nuo! dingnang sing anga zai ding, 

Gei ing gel mawng ngai aw. 

N - Ka tunlezuon nang gamguo chin gel zong nanleh, 

Kei din inn-guo thamlou ka sumphung suon guo; 
Hichie ngai zouzam aw sielsiel tam dataw ngai, 

Kei nanga, nang keia. 


Guolphung - Phung leh tang dang. 

Tongchiem - Thuchiem. 

Sumbang nuoi — Deilou. 

Inn-guo leh gam-guo - Unau-sanggam kinaipite inn-guo kichia, midangte gamguo chi ahi. 

Lawibang thang - Kithang vengvung. 

Houlungkum - Lunglutnakibangakihoukhawm. 

A3. Ni leh thumin kikurn khawm unlen anuoia dohnate dawngun: 

(a) Laphuohpan,‘maimitsingmawngzankhuon’bangjiehaachie? 


(aw) “Sesing bang nagilnai?” Koi in koi kunga agen e ? 


(b) “Khenlou tongchiem neitang chin sumbang na nuol ing.” Tam laguia nuola um 

khu koi e? 


(ch) “Bangchin kang leng ngam diei, Ngai aw nang sausiengah? Laphuohpan bangdinga 

achie? 

(d) “Sielsiel tarn dataw ngai” bangchi na e, tualeh koi kunga kigen e? 


A4. Thum leh li kikum khawmin, “Inn-guo leh gam-guo kite ngailou” chi thupil umzie leh 
na ngaidan uh anuoiah gielun: 


A5. Anuoia lahamte khietna gielin: 



1 . 

2 . 

3. 

4. 

5. 


Kullumsuong 
Namtem kivaikham 
Sumbangnuol 
Guolphungtang 
Hanlungchiem 

A6. “Kei ka heina gam pan” la i simleh, ki-it, kingaitegel khat pen nulepaten deisahlou uh 
chi kilanghi. Zi ahisihleh Pasal suina toh kisai in, “Nulepa toh kikurn vadielte alawching 
zaw uh” chi thupi pansanin Thusekhen khat thuteng 100 sanga tamzawlouin gielin: 




BANGCHIN MACHIANG ISUGN DIES? 



Zamkholien 

Pu Zamkholien, Churachandpur District sunga um Khienglatn khuo ah Doupi (April) 
5, 1969 kumin apieng hi. Kum 1999 in NEHU, Shillong nuoiah M.A. (Library & 
Information Science) azou hi. Ei lahah, odichin Khanglaite lahah, lc ^nuor ■ 
ahi hi. TunUanin la 150 bangaphuohta hi. Alt .■: ngaabc a - 'y 

I II, III; Vanmang Jubilee leh Zoukuomtk -' •' chile . •imc 
Tawang a Jawaharlal Novadaya Vidyala, ■ ah librarian in pang hi. 

Al. Khuongbei la chin tambangin la khat ana kiphuoh hi. 

A— Khuongbai aw lamlam Ion aw, na nau akap, akap e! 

B- Aka nopleh kaptante, lonkhuong vazoutading e. 

Tam lain agen noppen ahileh, khuongbai in talenau, innsung akhuollou banah mailam 
hun ding khuollouin zu-nunnop leh guolnop bawlin buolden chi ang theisah hi. 
Tuabangmain mihing khenkhatte zong ki-umthei hi. Tambang hinkhuoin zawnkhalna 
hingtutin guollepai phahlana ang suoh hi. “Bangchin machieng i suon diei?” chi la zong 
tuabang toh kijawitawna kiphuoh ahi. 

Laizilna leh sil dangdanga tusanga ma i sawntheizawhna dingateptetah nasahte anuoiah 
gielin. 

A2. 


BANGCHIN MACHIENG I SUON DIEI? 


Miten hun aneisun un Mangpa apalawiiai un, 
Eiten ningzu dawnin khophawhlou lanrtang i kai; 
Nisa nuoiah lengta uh, site guoju dai nuoiah, 

Sa.i bfuigin genthei thuehin I kikou ah. 

i laagdhin machieng i suon diei? 

Bangchin pahfaang i lun diet? 

Zulesa, khamthei toh i buol Sengleh; 

Mite kbang aw kikhelin naubangin anuita uh, 
Eiten zong ningzukhamthei i hamsiet ding. 

1 gamlieng mapuiten ningzulouin puitheilou, 
Bangchin avontawite guolzouin i tangkou diei? 
Jehova Mang nunnem khatvei toh hing kihei in, 
Hingpuikiainnami Israel napui bang. 

Pasian nei nam hivai, Anasem zonghiva-ui, 

A itna puongjahvai munchin leh gamchinah; 
Neilelam toh patawi in Ama min khu domsanglei, 
Eite aw mite lungahna i hiding. 


Sal bang - suoh (slave) bang. 

Vontawite - Tate 

Jehova - Pasian/Mangpa, Hebrew ham ahia, ‘Yahweh’ ahi. 

Lu-ngahna - Kingahna/Muon leh dohpen. 

A3. “Bangchin machieng i suon diei?” chi la dawng khatna a imteTiunzahdan leh eite hun 
zahdan akibatlouna genin. 


A4. ‘ Bangchin machieng i suon diei ?” chi la dawng khatna pansanin guolnua-guolma i 

phahlajieh genin. 







A5. Mite dinmun leh eite dinmun kikhietnatam lain agente abanbanin guolin. 

1 . 

2 ... 

3 ... 

4 . 

5 . 

A6. “Bangchin machieng i suon diei?” la dawng thumna pansan inlen i bawl ding uapoimaw 
khenkhatte gielkhie inlen aga i law ding uh bang ahiei chi zong giel khiein. 


A7. “Bangchin machieng i suon diei?” chi la dawng nina a, “Jehova Mang nunnem khatvei 
toh hing kihei in” chi laguol pansanin anuoia dohnate dawngin. 

(a) Tami laguol khu koite kigenna e? 

(aw) Bangdinga,agenuhe? 

(b) ‘Khatvei toh’ kichi thuteng hilchienin. 

(ch) Jehova kiheitasihleh bang achi ding uoi? 

(d) Bang bawl uleh Jehovain amaute lamngatin akiheikia diei? 

A8. I gama liengvai jieha lamkaiten zulesatoh anapui uh ahiei; ahisihleh, lamkaiten zulesa 
toh ma apui jieh ua i gam liengvai ahi jaw e? Na ngaidan gielin. 


44 


















45 


Thonghang 


Pharnsa Pu Nengtong tapa upapen Pu Thonghang Tnngnung, E.E/PWD (Retd.), Mawng-awn khuo 
ah 1930 kumin apieng hi. Thanlon ah lai tan V azilzouin Rostad High School, Old Churachandpur 
ah tan VII azoua Imphal aum Johnstone High School ah tanXzou hi. D.M. College ah LA. (Intermidiate 
of A rts) nazouin Imphal mun mama ah C.E. (Civil Engineering) nazou hi. Nagaland kumpi nuoia, 
PWD ah semin tun pensionta hi. Zou sunga laisiem masa pawl a hi mabangin thalezung siitlouin tarn 
bangin na kizang hi : 

1. Zou Tribe recognition saipawlin napang hi. 

2. JCA ((Jou Christian Association) phutkhe laha lamkai khat ahi. 

3. Khristian Labupi masapen aman nasun (published) hi. . 

Tun Nagaland khopi Kohima ah aziletate toh teng uhi. SIEMKUNG lagui aman High School akailaia, 
aphuoh ahi. 


Zl. SIEMKUNG 

Lagui khat hi, ahivanga sahtheilou chikhat aum hi. Nidanglai in Mangkang 










SIEMKUNG 


Muhtuili a neh kisui, 

Gawlam tunga lamtangkai; 

Mi angluma buh tousuon, 

Dangnal leidawn Vaupah bang; 
Dawi-ai tawisiem Dawikungpu, 
Siemkung na min ngai lou ung. 

Vaihawmliente chiengpum kawi, 
Mipilte mantah, hiemtawi; 
Mipilte zem kilawm chin, 
Lungkhamte panpi chinin; 
Kipahte kipahpi chi’n, 
Laphuohte hirma hiteh. 

Na mel zubang neu naven, 

Na kungtung dim pilnain; 

Na kam khuoining bang hum hi, 

Na vahsuhleh khat nuina; 

Na vahtouleh khat kana, 

Limlien Siemkung min ngainu. 

Na lei hierianathai chieng, 
Umziekim thaidoh mawh chin; 
Hamchininthuguoliengteh, 
Nielguolloua dangnal nu; 

Dem guollouin dangnalteh, 

Na natang zu dawn muh nou. 

Na lei hiem nou palahin, 

Siem leh pilnan kidem ung; 

Ka lungsim tawp kila u ng 
Ka lungsim thu sutkhie ung; 

Ummuong murei houlung kum, 

Na Phuolpi muh hiem nouin. 

Gen ngamla lah neisih chin, 
Thuguh zatam gendoh chin; 

Amaw apil khen chinin, 

Pawl tuomtuom kilom sah chin; 




Lamtuom-lamtai nawsah chin 
Abanbanin thasahteh. 

Vannuoi vaihawmlien Siemkung, 
Na Dawi-ai Galngam Dawi-um; 
Na lei banga dangnal din, 

Hing thumsahin Sienmang kung; 
Chibang tun lailung sungah, 
Nu-kampau ka zahna din. 


Muhtui 

Gawiam 

Mantah 

Khuoining 

Palah 

Phuolpi 

Kilom 

Lamtuom-lamtai 

Nu-Kampau 


Pentui. 

Laipuon (paper) 

Vanzah. 

Khuoizu. 

Leitawi (tam la ah leitawi hilouin khel/kawm china) 
Vaphuol (tam la ah Phuolpi muh khu Pen china ahi). 
Kigawmkhawm/Khat a um. 

Lampi tuomtuom/kikhenzaah. 

Pienpi ham (mother tongue). 


73 . Dohnate dawngin: 

1. “Mutuili a neh kisui” khu per.tui tuili banga kichinga neh kisui china ahimabangin, 
“mi angiuma buuh tousuon” bang china ahi diei? 

2. Siemkung dawng khatna sunga siemkung thugen siemdan bangchibang silte 
toh tekahin aum ei? 

3. Siemkung dawng nina a siemkung nasepte bangbang e? 

4. Siemkung dawng thumna sungin agen nuompen bang e? 

5. “Na leihiem nou palahin” tam thuguola leihiem bang china ahiei? Koiten palahin 
banginazanguoi? 

6. “Gen ngamla lah nei sih chin” chi in koi kigenna e? 

7. “Chibang tun lailung sungah” tam laguia lungsima haichi banga tu ding achi khu 
bang e? 

8. “Na vahsuhleh khat nuina, na vahtoideh khat kana” tam laguiten siemkung hina 
bang genkhah anei ei? 

9. Siemkung silbawl theina tanglai tangthu a minthang koi toh la phuohpan agente 
ei? 

10. Siemkung dangnal daan laguia na mu bangin hilchienin. 

SANNEMLA 




Lachinkhai 

Pu Dr. Lachinkhai M.S., apeisa Ningha ni 1, 1949 in Singngat Sub-Division aum Munpi khuo ah 
apieng hi. Kum 1964 in Board of Education (Assam) nuoiah Matric ana zou hi. Karnataka Univer¬ 
sity nuoia um Karnataka Medical College apanin MBBSanazou hi Kum 1973 in Manipur Government 
nuoiah Assistant Surgeon in anasem panta hi. kum 1974 apat 1984 sung leng Regional Medical 
College (RIMS) Imphal a Surgery Department ah Registrar (clinical tutor) in anasem hi. Kum 1983 
in M.S (Master of Surgery) Banaras Hindu University (BHU) ah anazou hi. Kum 1985 apanin tunitan 
dongin Churachandpur District Hospitalah Senior Surgeon semin, tulaitahin Medical Superintend¬ 
ent toh athuo hi. Zou Literature Society a Chairman zong ahia, ama lamkainain zou M.l.L. Board of 
Secondary Education, Manipur nuoiah kinga hi. 


I pu leh paten alungsim ua apuohnat tinten uh silte kama gen sangin lain kilawmtahin anasakhe 
zel uhi. Genthawathu saupipi hidingtualeh, chiengtahagenkhiet hasathamloua, agen ngamlou 
uh thute, ham upa leh laham gil tahtah zangin tomnoukhat suoin lain sakhe zel uhi. Minam 
khat hina kepbitna ding leh, theibailamna la leh asahdan khu ahi. I pu leh pate hinkhuo 
mandan i theitheina umsun alaphuohte uh ahitagiap hi Khanglui miten Pasian thu nathei man 
hi uleh, eima lakai in la bangzatpi aphuoh ding un na gingta ei? 

I tawndan kepbita, puophat ngai na sa ei? Ngai nasahleh panlah dingdana hoi nasahdan chi 
ni gielin? Ngai nasahlouleh hilchetna ni ma gielin. 

1 . 


2 . 










^ANNEMLA 



Z 7A GAM NGAI LA 

1 • A— Lung zaulou aw, pu-pa junsa, hawma bang pan; tai e i gam hie. 

B- Hawma hang pan, mazap hiel ding, piengpan seinou; hanlung na chiem no. 

(I pu-i paten ana junsa i pienna gam, khangSaiten zauloukeia asepban ub sem lehjun dingin pan 
lavai chi tam Iain agenrsop ahi, Pu Mangzatliang phuoh ahi). 

2. A— Pelepi leh, Kangtui minthang, atuotung Zou; ta kuolstmg hi e. 

B- Khang vaimang leh, tuana pu-pa, tongchiemna Kang; tui minthang aw e. 

(Tam la Pu Zamchinthang, Suongkuong Hausapuin aphuoh ahi. Chindvvin lui leh Tuikangpi kikal 
i Zougam ahia Mangkangte toll ana kithukinma uh ahi chi tam lain agennop ahi). 

3. A - I Pu Gandhi, Nehru tangbang khang, Independent; koipan mu hiam aw? 

B- Independent, tabang nunnuom nou, lungdei Mangkangten London zuonta 
c; India eia hie. 

(Tam la Pu Mangzathang, Zouvengin aphuoh ahi. Mahatma Gandhi, Nehru-te lamkaina nuoia 
India gamin Mangkangte khut apat zalenna amudan uh, Mangkangten India gam nuasia a, agam 
uh azotdan uh tualeh zalentaha khosah anopdan tam lain agen hi). 

Z7B NAM NGAILA 

1. A- Tuona pu-pa chinthu lelna, laizom ni-thum Khula piengte himel ii e. 

B- Laizom ni-thum Khula piengteng, Zouta vontawi ulenaute himel ii e. 

(Chillaia kigen Khula pieng mi thum- Pu Songthu, Songza leh Zahong suonte unau-sanggam i hi 
ua, Zou suonte i hi uhi china ahi). 

2. A- Tuonapu-papienna sangbang ka khal chieng, nelnul, piaupuau, khingkhang 

chi ding um samlou e. 

B- I Zougam lei, munzang lai ah, lungkituoh tutvum na khawl e, mawngbang 
na kikoi vetvawt e. 

(Tam la Capt. Lienzakhai, Kawlpi, Myanmar, in aphuoh ahi. I pu-i pate khanggui ka sutut chieng 
simmaw, hawmthawding leh guoinua-guolma phala chi ding ana umlou hi. Ki-it kingai in lungkituoh 
tahin nekhawm-dawnkhawmin tengkhawm dimdiam uhi chi tamlain agennoppen ahi). 

3. A- Tulai chinthu zata’n tembang dei, limsing bang hel, lungmuonna Zou minam hi e. 

13 - Na lim belpen, phamnang lambangpel, guollel singlimta na maw; Zou 
mitmgai aw e. 

(Tam la Pu Enkhothang, Khaukhuol Hausapu phuoh ahi. Zou min khu minam kikhaikhawmna 
dinga ang kidei tha dan tualeh tam mina kikhaikhawm khu bitna ahidan tamlain agennop ahi). 

4. A- Zouta vontawi, piengpan seinou guol, lungkituoh Zondamtui bang; 
luongkhawm lei nuom e. 

B- Tuibang luongkhawm, lungkituoh mawngbang kikawi, damtuia zal 
limngabang; lamkhawmlei nuom e. 

(Zou suon pieng sawn khanglaite lungsim mun khat puoin Zoutuibanga luongkhawmin, tui sung 
ngabangin lamkhawm vadiellei anuom hi china ahi). 

Z7C KITHUMOPNALA 

1. A- Tuonglam tunga, samtuipulpeuh, nah kizenlou ; dawnsin aw ngai aw. 

B~ Munzanglaia, muol kihungpeu, akuitunglou; zui sin aw ngai aw. 

(Tam lain agennuom ahileli, kanchien/theichienloupin mawh gintatpai sin chi ahi). 

2. A- Ulenau aw, bela zu bang, kipuo chief lei, Pu-pa khangui i zopnan, piengsawn 

lunlai; te tang zawvai e. 

B- Mawlouin va bangpilchietlei, i theina tembang tawi chietlei, tanga langkhup 
la bangin, daikai kenah; kekha vai aw e. 

(Tam lain- Ei leh ei kipuoa (kithutuoha) i pankhawm chietleh mithupite chiateptein i um dinga, hinanleh, 
eima theina chieta i peileh daikenah i kekha ding hi). 


Limngabang-Ngabang china; Hawma bang pan - nasem dia kipan/Loumabaan. 

Damtui-Tui china; Pclepi leh Kangtui minthang - Chindwin leh Loktak genna. 

Chinthu lelna- Pu-pate sutdan/pu-paten ana gen uh. 

Sangbang ka khal- Sanua zui banga zui/ka suileh. Hanlung chiem- chi tahtah a panla. 

Tutvum na khawl e- Khawlkhawm/tengkhawm; Hawma bang pan - nasem dia kipan/Loumabaan. 
Vetvawt- Aki-it dan uh agen uongna kammal ahi. 

Tembang dei - Dei va-ngut/Dei mama; Khangvaimang — British/Mangkaangte. 

Phamnang lambang pel- Bit/Shi ding kipel; Tangbang khang - Hingkhang khie/Hing minthang. 
Guollel- Mite gengen, aminthang mama. 

Bela zubang kipuo chiet lei- Kipuo/kijuun/kikem chiet lei/kipanpi tuo chiet lei chi na. 

Piengsawn lunlaite - Khangtha minthangte. 

Huolhuol- Ngaituo; Seinou guol - Khanglaite genna. 

Sielbang lienpcen- Poimaw peen; Khaubang sutlei- Gen/Thugen bang a gen. 
Leidi/Khuongsil- Pahpe chi khat Ami lunmangte- Mi thupite. 

Kumkhen- Kum chin/a hunbite; Nibang nalun e -Thupi leh minthang china. 

A kuitunglou- Tangtunglou dingte genna. Tuonglam-Lampi. 

Chindwin- Kawlgam (Myanma) luipi khat 

Z 7 D KINGAITUONA LA 


1. A- Lunglai khaubang, ka huolhuol chieng, tangbang dam ding; sielbang 

lienpen e. 

B- Tangbang dam ding, sielbang lienpen e, heisa bang pal; dingin samlai e. 

(Tam lain - Damtheina poimaw masa ahidan leh abanah sahei banga pah a etlawm ding 
lawchin ding agennop ahi). 

2. A- Kei lah kapien, dan kikhel khelta, mimbangpienpi theisen guol toh, Ka 

dawn ngai Zoudamtui non; aluon ngai luong e. 

B~ Ken lah ka len, lai zil mawng e, len leidi leh gimnam khnongsil, hum khen 
senle; apal ngai pal e. 

(1 kim-i pama tuiluong laite hi in pahpe pahte hitaleh, angaina bangun kum chinin luongin 
pahtha zel ua, hinanleh, mihing hinkhuo khu tuachitheita sih hi chi, tam lain agennop ahi) 

3. A- Kei kapienchilin, Dapa lenkhuong, dapa lenkhuong ka kinei, tawivang lamvang; 

ka chi mu awe, 

B- Ni bangkaet, ka lenkhuong aw, heiavaibangthamtanamaw, tawimawng e hawl; 
mawng e, lammawng e! 

(La phuohpana neulaia lienleha ut-ut auma gamtathei ding banga, akingaisutna agenna ahia, 
Dapa khuong (Dapa Magic drum) kitawia utteng umsaha, anuorn theipena hun mana lamlammai 
ding achipen anglet bepin ahitheilou thu agenna ahi). 

4. A- Tun simthu lou, vaimang simthun, doulai kullu; ding aw zuong nang e. 

B- Kei aw zuong nang, nasing nuoiah, limliem gam mawng; sing aw ei sel aw. 

(Nulepa thu hilou kumpi thupieh jieha galte mun lu/sim dinga kuon khu lunglel va-ngut ing. 
Mawngsing lienin kei hing selin. Captain Pu Lienzakhai phuoh ahi). 

5. A- Lung dou gawl pal, bang nan na din, ka banjal aw; gie bang hawm thawng e. 
B- Ka banjal aw, giebang hawmthawng, luntawiphuolgou; te lah muong long e! 

(Kidoupi nina a galkapa pang khat phuo ahi. Athautawi leh Mangkang galkapte amuanla thu 
agenna). 

Z7E GUOLNOPLA 

1. A- Tulaitah in hang anuompen diei, zuolam lensiel; ki leh khuong nuom e. 

B- Zuolam lensiel, ki leh khuong nuom e, zin lailen kal; tangbang dam nuom e. 

(Zu nein siel-ki, khuong leh zamte tumin la salei anuompena, tuabanah, dawilekaute hing vahloua, 
china-lunaloua i umsung anuompen hi chi tam lain agennop ahi). 

2. A- Kumkhaw ningneh, theisen lawm-guol toh, Haulunmangpien; na i ngailou e. 

B- 'Haulunmang zong, azalna mun ah, sesum phung ching e, Zoulei sawmtang; 
haw angailou e. 

(Kum kikhen khodou pawia zu ne a i lam chiengin anopsenga Kumpipa, kumpinu umna i ngailou bangin, 
Kumpinu-kumpipan zong sumlepai, nehletah akiching ahijiehin ei sa-ai, tang-ai leh i guolnopte angai 
tuomsih uhi chi tamlain agennop ahi). 

27 F NUNGAH-TANGVAL KINGAI LA 

1. A— Vang kingaina, tutan theng maw, damtui kulthuh lailu bang, kiemtheisih 

ngai; nou aw ngainou aw. 

B- Kiemtheisih e, i chi vang in, theilou singdang, tangkuontai ngai; nou aw 
ngainou aw. 

(I ki-itna lienin tuili thuh bang kiemtheilou bangnanieh, midang toh kiteng ding hitalechin kilawm 
achina ahi). 

2. A- Guobang hinna, dawkuongtui aw, munjang tongchiem; na nou lawm aw e. 
B- I tong chiemna, kuongtui munjang, na peltai maw; kei ngai leluon aw. 

3. A- Thangnen nuoia, huikhi dam long, khattang tutkhawl, lung nei zuongsah ei 

laizangchie ? 


Zuolam 
Lensiel 
Zin lailen kal 

Kumkhaw ningnen 
Sesum phung ching 
Sawmtaang pha 
Damtui kulthuh 
Singtawi 


I pa neisa.(Pupa gou) 

Siel 

Daawi-le-kaute hing vahlou kaal/Dawilekauten ahing 
suhnatlou kal uh. 

Kumtawp chienga guolnop/khodou pawi/azu ne in. 
Sum-le-paai a hausa/kining ching. 

Lawmleguol honching. 

Tuili thuh. 

Midang ta/nau. 

B- Nei zuongsah ei, theilou singta, ummuong guoltuom; sem aw kawi laizang! 

[Muoldang huikhidam iangin ummuonglai asuh lungleng, khawh asah thu leh mi dangte 
vasulungieng zaw dinga tim huikhi langpen asawlna] 

4. A- Ka pham zongin, thangvan sangpan, hounuorn ka lung; laita chivang e. 

B- Hounuorn ka lting, laita chivang, lengvan sangsav,m atung ah; donlai ning aw e 

[Si’.; aan leng zong ka lungsima ka it leh ngai ka oawl/lawm deipen ka chinalai ding hi. Vantung 
sangpen panin ngainatahin kang en zing nalaiding hi] 

5. A- Tu a gam mawng, sing bang kikawi, zing chia sam bang khenta ding e! 

khenta ding aw el 

B- Zing chia sam bang, khenta dinga, muol chin sang pan donleng ding e! 
donleng ding aw e! 

[Tu nin ki-it kingai in kikawi in lamlam leizong zing chienga kikhen ding i hita a, muol leh tang 
dawnte tung pana kigal dotdot maita ding i hi] 

6. A- Tulai chinthu, san muongngam sing, tuon Chingkhup leh Ngambawmte zong, 

lawchienga vei; sa zong khenlai e. 

B- Lawchienga vei, sa zong khenlai, tulai chinthu kala guollel, zatamte zong; 
Nieng aw lungngai aw. 

[Khupching leh Ngambawmte kiteng ding lenlon hita zongleh kikhenthei nalai uhi. Tuajiehin, 
thulela kigen pouma gingta paipailoua pilvangtaha ngaisut masat ding achina ahi] 

7. A Tembang dei leh, lungta sulah, namtem hiem ki; kham zongleh ngai aw. 

B- Namtem hiemin, sul kizui zongleh, sumbang tuo lung; lau keng e ngai aw. 

[Ka it petma khat toh koiman/bangman ahing klienzousih dinga, tha leh mat hing sawm zongleh, 
kimutuo ding ahisihleh kiten ding ka zautuom sih hi china ahi] 

8. A- Lawmaweini, sing vangkhuo pan, sangkap sang lal; hen sang thangzawi e. 

B~ Sangkap hilei, Lalhen hilei, pu-pa khomuol; lumzouta vai e. 

[Tam lam—Eini kalthu humpi, sai, galmante sangin zong athangzaw hi. Saman-galman hilei 
ki-ai vanin munchinah kithangzoutavai achina ahi] 

9. A- Lungsim vangngai, mel ka theisa, khawlleng lambang hengla ding chia, 

lunglai kimuong; la tamal ing e. 

B- Lungchim tutvum, kikhawl nailou, vabang lenna lie sieng nuom e; khawl 
muongta zawng e. 

[Tam la Pu Sonchinpau phuoh ahi. Alawmnu amua, vakhawl tadileh khela ding chi ngaituona 
anei mabangin, avakhawlleh sawtpi avatouden law hi chi tam lain agennop ahi] 

Z7G NUPA KALLA 

1. A- Tongsie kilaw, law keini sena ngai aw, phamlei senle; kiatani chilou. 

B- Phamlei senle, kiatani chilou, tongselaw len; tuol koitavai e. 

[Nupa kala kisiat-kihauloua ki-it ding ahi, ajiehpen, shitalei kikhel ding ahia kisiet khu tawpsanvai 
chi tam lain agennop ahi] 

2. A- Huikhi langin, semkha va ching, ngainou tongsie; ka law ngamlou hie. 

B- Ngainou tongsie, valaw taleng, zinin sangbang khalkhava ching, lunghe 
phuonchil; ka pai ngamlou hie. 

| Thusie-lasie langin bawmkhava chia a lawmngaipen awsie alaw ngamlou, Dawilekauten nemzul 
khava chia chilphi a gensengamlou achina ahi] 

Z7H KIKHENSATELA 

1. A- Hingnam vawng e, sena ngainou, i sanlai gim; si na nam nai maw? 

B- San gimsi lah, namthengta chie, guol gimsi nam; ta chie ngai aw e. 

[Nidang akingailai uh hinkhuo abangnai chia a etkhietleh bangtalouin midang na mgaizawta achina 


Lawchienga veisa - 

Tuon - 

Lungta suul ah - 

Sumbangtuo - 

Singvangkhuo - 

Sangkap - 

Laalhen — 

Khomuo! lmnzouta — 

Tongsie 
Phamlei 

Lentuol koitavai 

Zin in sangbang khalkhava 

Lunghe 

Phuonchil 


Kikham sa/Zu-um tunsa. 

(Tuon a) Tanglai/Nidanglai/Khanglui lai. 

It-le-ngai tungtang ah. 

Lungldiam/lungziinna tuoh. 

Mi khuo/kho dang. 

Sakap. 

Gaalman. 

Gamchina kithangzou. 

- Aw sie/hamsie. 

- Shitalei. 

- Khawlsan/tawpsanta vai. 

- Dawilekauten nemzulkhava/Sa nuazuiin zuikhava 

- Lungthah. 

Chil/chi lphikhum (samsie, awsie lawkhum china) 

2. A— Itun ningsah, khuoibang hum nou, damtui in dawn lei nunnuom zang kawlva 
bang, kilam sam, zangvuisai bang letna hilou, guollai ju bang; maimawna 
hie. 

B- Guollai ju bang, i maimaw chieng, i theina tembang tawi nanlei, zaitha 
patpuon bang king nem e, kawi leh von sung; tui lawlana hie. 

[I nute zu huonsa hum vangut i dawnSeh nuomsan, vahon lam ma i banga, hinanleh, guollaha 

thupina hilouin miphahfana abizaw hi achina ahi] 

3 • A— Ningzu humlai, pengta chin lung, shi kei aw ngainou, damtui akim; chiengah 
veilai <?, 

B— Damtui akim, chiengah veilai, khanglenli bang: Ching aw veilai e. 

[Zu humlai tamta chin nuossiaiungkhamsin, tuili bangin akim chieng avei nalai hi achina ahi] 

Z7 1 LALEH 

5 • A- Ani hing suoh, chieudung hingtan, neupanpilnel, neupanpilnel, neupanpilnel 
nou ka zoi, lainou ngaiing, lainou ngaiing e. 

B— Lainou ngai ing, kawmpal naneu, kawmpal naneu, kawmpal naneu, beng 
ka phan, lainou ngaiing, lainou ngaiing e. 

[Ni hingsuohin luidung hingtan singsengin, gawl kawma nata beng phana leivui kazoi lainou ang 

ngaisah hi achina ahi] 

2. A— Tunin lamlei, zingchieng lamlei, thaichieng lawm nawnlou ding aw lanu! 

lanu tangval: lanu tangval hounuom ngainou lawm, ngainou lawm e; ngainou 
lawm aw e. 

B- Na lam aw nelkai, kei hing lamvang, kei hing lamvang, nalam aw nelkai, 
san nel; kai aw e. 

3. A- Lamlam leilah i lamkil zawlah, dei toh, dei toh, dei toh lamkhawm: deitoh 

lamkhawnzaidei lotrgsan rmm iongsan nuome; tongsan nuom aw e. 

B- Tongsan sang chimlang e sensan kei ngainou, sensan ngainou: sensan ngainou 
tongnuom tuoi Mannieng, tuoi Mannieng e; tuoi Mannieng aw e. 


Sanlai gimsi 
Guol gimsi 
I tun ningsah 
Khuoi bang hum 
Zang kawlva 


Kingai lai. 

Midanga/midangtoh kingaita. 
I nu zu huon/zu bawl. 
Khuoi-zu bang a hum 
Vasa. 

Maimawng - 

Kawilehvon 
sungtui lawlana hie - 
Pengta - 

Lungshi - 

Khang lenli - 

Veilai 

Zangvuisai - 

Tuoi - 

Chieudung - 

Neupan 

Kawmpal 

Beng 

zoi 


Pilvang nonlou/mawdoh. 

Zi-le-tate lung tuoh lana. 

Tamta/Hun nonlou. 

Lungkie 

Gun li minthang khat 
Um nalai/bei nailou. 

Saipi. 

Khangdawng. 

Luidung. 

Naupanlai/neulai. 

Gawldung/kholai. 

Singna/singte atawzum akiphan (cone shaped), 
zawi/seep [Annzawi] 

1. HUMPJ7KAMK El HANLA 

Zangsa khapahpin e, 

Sung gilkiela lang-ai bang navah, 

Na muol tangtawn zil ing e, 

Nagiel phalang e, ka han lung kuong e. 

2. VOM HANLA 

Vom phuoi e, denah vomphuoi tang ing e, 

Tulsing kangkuoi tang ing e; 

Tanga ngim tullel basing bangin khieng e, 

Haw ....... haw...... haw.pong.... 

3. NGAL HANLA 

Ngouvai e, mawngpi pangah ding dildel e, 

Betal aw singchin manglien saguol, 

Ka vanga lien e, 

Haw.haw.haw.pong... 

4. SAI-AILA 

Sai lien e.nang na masa aw, 

Simlei lehthangvan laiah, 

Ka vuipumlawngin sem e, haw... haw... haw... pong ... 

5. ZANGSIEL HANLA 
Ka nu aw, kapkap lou aw, 

Maumau lou aw, dumpuon sil aw, 

Keiman dumpuon se ing e. 

6. SHIMAILA/SA-AI LA (JANGTALA) 

(j) A- Pu Ngamtawn toh tong na chiem aw, chiempela siel tuol na del. 

B- Chiempela siel tuol na del aw, nangman sielluongin sun aw. 

(ji) A- Zam luongnou machieng suon tang e, sangmang na sul zui ing e. 
B - Sangmang na sul zui ing aw e, sunni nuoiah chinthu akhelkhup aw e. 

7 a m luongnou -dahtal (zam neuzaw) 

(iii) A Dai king vel, dai king vel aw e, kamkei in dai, king vel aw e. 

B- Kamkei in dai, king vel aw e, shi phutuonan, bawl ing e. 

(iv) A- Asa aw sa, kamkei long aw, nagiel alsi; bang tang hie. 

B- Nagiel alsi, bang tang hie, tulsing awnglai; ah khienge. 

7. INNSIEN LA 

1 • A- Deibel ing e, deibel ing e, khisa nouma, deibel ing e. 

B— Khisa nouma, deibel ing e, luhva nouma, deibel ing e. 

2. A- Tangshu e tangshu e, muoivom tangsuh kei tangsuh e. 

B- Tangdeng e tangdeng e, muoivom tangdeng kei tangdeng e. 

3- A— Phelgaw san lieulieu tawi tang e, luhva leng sawmthum kap ing e. 

B- Luhva leng sawmthum kap ing e, zawngsan guol za leh sawmthum 
kap ing e. 

4. A- Paitang aw e, Paitang aw e, ka pengpum tawi; paitang aw e, 

B- Paitang aw e, Paitang aw e, zangni tumte; paitang aw e. 

8. TOUMUN LA 

A— Ka laukhan bang, na bawl eimaw, lengvan sangah? ningbela khuong, 
bang ka le haw; tuolkumve aw. 

B- Ning bela khuong, bang ka le haw, tuolkumve aw, ningzu leh ai, sa lai 
ah; hing buolve aw. 

[Ka hagauin vantungah bang e navabawl? Zu leh sa toh kang haw (kham/khou/chiel) na ah 
hingkhawlin] 

2- A— Bubel suon khau, bangpe mawng e, zoulei nalguonpuon bang thuo e; 
kum khal san aw e. 

B— Zoulei nalguon, puon bang thuo e, anenah ning dawnthei e, guol lamthei 

aw e. 

[Kiel tun/Mautam kum chiengin miten gawga khu annin kine a, zu inzong kibawl/kimangthei in 
nuomsain kilamthei hi] 

A— Phelguo veivom, ka banjal lah tulta e, lamhang tulta sangsawl; lah dawn 
suong maw e. 

B— Dawn suong ve aw, lamhang tulta, tulta mang/ai na lim; pan bang suong veaw. 

[Thalpi banga phatuomtaha ka zah zing ka bantha vuoi bangin lamhanga singte zong ate leh dawn 
pulsate hing selthakiain napuohngai mel hing puokia un] 


4- A— Tutawm guolnou, lenmuol tnonpupa, pien noplainou; zilkialei e! 

B- Zilkialei e, senguolphamsa, tuldawn suongle, tangna bang le; kialei aw e. 

[Ashisa i pupate hatlai nunnop kimangkia thei henlen, i neu ngai i lawmleguolte zong natang kung 
kivattan azih hing kikhawkia bangin hing hingkiathei uleh] 

5- A— Laukha jawng Aai hang vah e, guol suon mun jang diekun ah; vatau tang e, 

B— Vatau tang e, thangvan kul tunnu munah; vamuong tang aw e, 

[Damlou gima ka urnlai in ka hagau khu mi innkunah avatau (haani/guitam) a, van tunkot ngahnu 
kungah ka khawmuongden kha hi] 


paitang 
Deibel ing 
Phelgaw 
Luhva 
Laukhan 

Leengvan saang ah 
Niingbela khuong 
bang ka le haw 
Tuolkum 

Khau bang pe mawng 

Puon bang thuo e 

Nalguon 

Anen ah 

Phelguo 

Veivom 

Tulta 

Tulta sangsawl law 

dawn suong maw 

Senguol 

Phamsa 

Tangna 

Lei kia 

Ai bang vah 

Diekun 

Vatau 


asil/avan tawilai pai [to throw away] 

Deipen ing. 

Thalpi 
Valuh 
Hagau in. 

Van tung ah. 

Zubel toh khawl dia kang haw/jawl/chiel/khou. 

Hing kumsuh/tam la ah van pan a hing kilekia china. 

- Kizawmabawltheilou. 

- Puon bang in zumna ding angsel hi. 

- Guo (bamboo) in. 

- Adawnah/ama apatin. 

- Thalpi. 

Dei leh it tah a keem. 

- Singnou; 

Singkungten zih neilou. 

- Neu lawm. 

Shisa. 

- Natang (banana). 

Pekia/tam la ah hingkia china. 

- Tupmun mel neiloua vahkawile. 

- Innkun. 

Vaguitam/vaham/thuohla neia ham 

KHEN-2C 


Z-9 


TAPIDAW LA 


1. A Gamdaidama, guolnei Isai, guolnei Isai, guolnei Isai tongluongin. tuonglam 
siel un chi; tuonglam siel un chie. 

B- Tuonglam siel un chi, guomchin-tangchin, guomchin-tangchin, guomchin- 
tangchin, sutang un chi e; sutang un chi e. 

[Tam la Pu Tongzapau, Behieng hausapan ana phuoh ahi. Achien zawsem din Mk. 1:2,3 sim in] 

2- A- Ami zatam, lie zalai ah, Sienching lienu; na vanglien sang e. 

B- Na vanglien sang, Sienmang vontawi, Zoulunmang na kungtungah, 
mimbang hingpieng; ding hie Ching aw e. 

[Tam lain Jesu, Mary (Sienching) sung apat hing pieng ding ahidan leh Mary hamphatdan agen 
nuom ahi] 

3. A- Tanghou vangkhuo, vonsen endin, sangkel chingten; pheiphung suonta e. 

B- Nang zong giebang, kizun inlen, Tanghou vangkhuo, daidam sausuon sang 
zalnah, Lungdei van Mang; lambang vel ve aw. 

[Tanghou vangkhuo (Bethlehem) a nausen pieng kliu belamchingten ava et bang un nang zong 
kisa inlen va entan chi tam lain agennop ahi] 

4. A- Asing limlien zangtan tungpan, Sienmang vontawi lamdiel bang khai, 

Ei-a ding hi e; ei-a ding hi e. 

B- Aluong kulsin sung azal nuan, sun nitum thum achin chieng, thelbang thou 
e; lengvan sang zuon e. 

[La 2,3 leh 4-na Pu Siahzathang in aphuoh ahi. Tam lain agennop ahileh - Jesu Singlamte 
(Khros) a Ashi nua ni thum nia Athokiana tualeh, vana A katouna ahi] 

5. A- Mang Jesu mimbang Apiennin, tung al-sin thang; vanzawl zui aw e. 

B- Thangvanzaw zui si-al tan siem, Khosah mipil; ten sangbang khal e. 

[Tam la Pu Kaikhohau, Zomi Colony aumin aphuoh ahi. Achien zawsem din Matt.2:1,2 simin] 

6. A- Bethlehem pan, Sien chinthu lawi, bang hing thang e, heina Zougam; jang 

aw phawngta e. 

B- Zougamlei leh, buolna gamlei, Sien in annbang, itna lien e, lien e, lien e; lien 
e lawmlawm aw. 

[Tam la Pu Khamzakap pltuoh ahi. Jesu pien apat hundamna thupha hing thangin ei 
gam zong hing phawngta ahidan tarn lain agennop ahi] 


Tuonglam — 

Sienching - 

Vanglien - 

Zoulunmang — 

Kungtung - 

Mimbang pieng - 

Tanghouvangkhuo - 

Vonsen - 

Sangkel - 

Sausuon sang sealnah 
Mimbang pieng — 

Khosah mipilte - 

Sangbangkhal - 

Chinthu piendang - 

Sienvon khattang - 

Kha hing pham - 

A sing limlien zaagtan 
Lamdielbangkhai - 

Kulsin sung a zaaS - 

Thelbang thou — 

Sien chinthu lawibang hing thang 


Lampi, 

Mary/Mari china. 

Thupi. 

Jesu a china. 

Na sung apat. 

Suoh/pieng. 

Bethlehem khuo china. 

Nausen/naungeh. 

Kel/bdam/tu. 

Bawng inn/gan inn ah. 

Suoh/pieng. 

Suohlam mipil thumtegenna. 

Sanua zui banga zui/nungzui. 

Thu lamdang (Jesu pien ding thu). 

Pasian ta khat neisun. 
hing shi. 

Jesu shina Singlamte gerrna. 

Diellap kikhai banga Singlamte a Jesu kikhai agenna alii. 

Harm lum/kivui. 

Thou/Jesu shina apata Athokia agenna. 

Pasian thu hing kithezaah leh hing thandan genna. 


1. Anuoia laguite khietna gielin: 
(a) “Laizom ni-thum Khulapieng teng” 


(aw) “Guollel sing limta na maw?” 


(b) “Bela zu bang kipuo chietlei” 


(ch) “Heisa bang pal dingin samlai e” 


(d) “Kum khen senle apalngai pal e” 








(e) “Zinlailenkaltangbangdamnuome” 


(f) “Seinouhanlungnachiemuo” 


(g) “Theilousmgtawitangkuontaie” 


(ng) “I sanlai gimsi nanam naimaw?” 


(h) “Zaithapatpuonbanghingneme” 


(i) “Damtuia zal limnga bang lamkhawmlei nuom e” 


(j) “Phamlei senlekiatani chilou” 


(k) “Sangimsi lah namthengtachie” 


(1) “Guolneilsaitongluongin” 


(m) “Asing limlien zangtan tungpan” 


2. Anuoia dohnate dawngin: 

(a) “Tulai chinthu zatan tembang dei” Tam laguia miten adei vangut uh achi 
khu bang e? 


(aw) “Laizom ni-thum khula piengte” Tamna ‘Khul’ bang china e? 

(b) “Tanghou vangkhuo” bang genna e? 


(ch) “Neupan pilnel ka zoi.” Tana ‘pilnel’ bang genna e? 


(d) “Khang vaimang leh tuona pu-pa chinthu lelna.” Tam laguia, ‘ tuon’ achi 
thuteng bang genna e? 


3. Gamngaiia, sannemla nadeipen khat gielin: 

A- . 


4. Hanla chi tuomtuomte iaha khat gielin: 

A- . 

B- ..... 

5. Ki-it/kingaila (sannemla) khat gielin. 

A-. 

B- . 


6. Guolluila/Pu-pa late zila thei in bang phattuomna anei ei? Awleh, neisih na 

chi e? Thuteng 100 sang tamzawlouin na ngaidan anuoiah gielin. 

.f.i.i.i nAjMm vA itr/ind.-* ■ • ■ •> . ; 

: :■i(rjfnnuKfrii».rfoliriof:./{irtuynib- ; i 

Ginkhanmung, ilu . 

Rev. GinkhamnMg- • kutiV4 '96B iri Channel District aum Sachihtampah khuo ah apieng hi. Kum 
1993 in B.Th. zoum\Um3fiQQM ZmkMmtian Church (ZCC) ah Pastor dingin namdetna anga hi. 
Tulai tahin Gundurtg Biel ah Pastor nd psepi hi. 

■ ■ ■ I'V.J 

K2. Kikup masah ding: 

Gam khat lah hi gambling (continent) khat zong hi Australia in leitung gam dangteng 
sanga, atuompien tungtuonnate bangbange? 




i 






- cd'/vi 

J. i (tU (T-'ljiL-S 1 



K3. AUSTRALIA ; ZINNA., ;fil/ , : ... 

- i(!f • r ; -i ' '• ■. : t; qwffi A 

Kum 2000; Olyi^ipic urppfijAj^ralia ah kum 1998 in kavahaw hi. Sydney khu 
leitunga khopi nuoinpcn chin miten nipgcn uhi. India a Mumbai khopi bangin Sydney zong 
Tuisuogiet panga urn khopi hoi leh,miflthftng mama khat ahi. Akliopi laikim ah StarCity 
chipen Ahsi limleguonga ki lam inn lien 5 tljupi leh etlawm mama khat ading velvolmai hi. Lei 
(bridge) etlawmt^Harbpur,Bridge Ijep leh sang tualeh zangtaha kihung zetzotmai zong aum 
hi. Tam leiah Rail gari taithei in aziet leh veiah gari li tuohtuoh kipelthei nalai va-ia hi. Tam lei 
geiah Opera House kichi inn thupi mama leh inn sawngsangten khopi zemhoi in thupisah 
diehhi. 

Australia leh ei gahikibahiouna khat aljilbh, ei kunga plialbi ahichiengin Australia ah nipilai 
ahi zel hi. Tuajiehih amaun doupi riisaf laitahin Khristmas amangzel uhi. Ni suoh leh ni turn 
zong ei gam sari^iri nai kal 6fl Velin masazaw h i. 

Sienthouna 

Khopi sienthouna dan khu ei gam toh tekahin vangam kigen abangmai hi. Leivui, laisie, leh 
singthem suongthem chi kimukhalou hi. Lamliente pen naikai khataTai 120/100/90/80 a 
hatataina din akihawng hi. Tamte ban.ah Thukin (emergency) larnpi chi khat zong atuom 
mawngin aumnalai hi. Bazar a me/sa/nga leh adangdangte pen Zatou (doctor) lai par.glouin 
kizuatheilou hi. Puonsil khat pen niehin singtaven, khatvei nivei kan kisiilou hi. Khopi sier.thou 

dan ahileh, kum khat sungin ka kengtot (shoes) khatvei ka nawt, ka ngansiethei hi. Khatvei 
ka guolte kungah kou gam me hing huon vang i ne ding uhi kachileh, amaun me huontheinalai 
(licence) na neina amah ang chi ua, nei sihleng zong hing huon leng na du thou na ding uhi ka 
chileh, guithei (poison) hing suohtaleh nang maw napongam nadiei? Ang chi ua, kei zong ka 
sipkhinkhianta hi. Khat vei huona nin nengte meia ka halleh, ka lawmten akhu lah ah hinkhuo 
adinga sil hoilou tel khava chin ka phelmit vawt uhi. Lamkathuom lah ah zatepte dingin buh 
akilam hi. Mei mawhalthei ahisia, zatep zong mawh tepthei hituomlou hi. 

Bitna/muonna 

Australia khu leitunga galmuongpen gam chithei hiel ding hi. Khopi sungah kum khat val ka 
um sungin sepai kichi khat ngel zong ka mukha vawt sih hi. Lamdangsa a ka lawmpa ka 
dohleh, kumpin sepaite galvan toh khopia alut uh phallou chi hi. 

Milling hinna ngai thupipen uh 

Ei gama sepai gari leh milien-milalte gari in tha nei mama hi. Sydney khopiah ahileh, 
Ambulance leh Life Rescue Helicopterten tha neipen uhi. Ambulance gari pataudah tumsa a 
ang taileh taithei dangteng dinkhawl uhi. 

Tawndan 

Thu khatpoupouah achienataia athei masang un dong kinken uhi. Zuouthu gen muding vang 
hi. Ka tun chillai in ka lawmpan khawl zanga puon sawp dante ang hillai in ka kisuonla manin 
ka theilou khenkhatte zong “thei ing,” ka chikha hi. Hun dangkhat in, ka theilou pen ka 
vadohleh, khatvei lamin thei ing na chi hilou i? Na theiloupi thei ing na chilou ding ahi ang 
chia, ka zum kei hi. Tambangin hindan, tawndan kitup anei uhi. Kang peikuonin ka theiloupi 
thei ing ka chikhahna jieh ka hil hi. Sawtpi ang buoipi kisuonla jieha ka chikhah ahidan ka 
hilleh, aman zong tuabangpi nang hil masah ding (kisuonla thu) avele chin ngaidam ang le 
ngetzawsophi. 

Ka buoina 

Gamdang ka zin akhatveina ahijiehin, buoina ka tuoh tarn mama hi. Ka tuohte laha khat 
ahileh: Vanlengatuongin Kingsford International Airport katung hi. Tuamunah, kei hing 
navaidawn ding mi umlou hi. Bakhatsung ka pumbuoikei hi. Kei zong Mulou Tongsan 
(telephone) zanga lawmte houpi ka sawm leh, eilama toh akibang siha, ka buoitasem hi. Ka 
geia ding numei khat ka vadohleh, azalou bangin en zong ang en sih hi. Mi khat toh kihou 
ahia, akihouzou un keilam hing ngatin, “Bang kang bawlpieh theidiei? Mi toh ka kihoulaitah 
ahijieha hing dawng manlou ka hi, tun na gennop genin” chin taimeltahmai in ang houpia, 
kisuonla bang ang um kei hi. Kei zong ka buoina teng ka hil hi. Mulou Tongsan zah chiengleh 
akhieh nang akibawlah sumtang Paisa .20/.50/Dollar 1 khieta, minute khat chin chienga 
khiet kia zel ding na hidan ahi. Kihoutuona ham kammalin (ahun zilin) Good Moming/Noon/ 

Evening chite zanguhi. Tualou khat ah- “Have a good day” pen amaun, “Good day chin 
zang mai uhi. Tuazong, “Gudai” chia ginsah ahi. “Ni hoi leh nuom na mangtan china ahi, 

K4. Dohnatedawngin: 

(a) Ei gam leh Australia kibahlouna khat genin. 

(aw) Australia zinna gielpan Sydney khopi sienthoudan etsahna a, agen khu 
bang e? 

(b) Australia miten mihing hinna ngai poimawpen uh chi bangchin i theithei 
diei? 

(ch) Kingsford International Airport ka buoina chia pu Ginkhanmung in agen 

khu bang e? 

(d) Sydney khopiah bang chih kum in Olympic Games aum ei? 

(e) Australia gam maimaia um gamsa khu bang e? 

K5. “Puonsil pen niehin siengtaven khat vei nivei kan kisillou hi.” Tam thuguolin 

agen pen bang e? 

K6. Sydney khopi a vazin Pu Ginkhanmung in kingaisut inlen, Kingsford International 

Airport na tuna nabuoina khu na nichinbu (diary) ah thuteng 50 zangin gielin. 
















I khopia nala (drain) hoilou jieha mihing damtheina asuhkhahdan thusuoa suo dingin 
thuteng 50-100 kikal zangin gielin: 

Editor kunga laihah, 


m KHUPCHiNG LEH NGAM BAWM KSEMB 

Liansuonkap 

Pu Manlun Liansuonkap apeisa Ningha ni khat 1961 in Singngat Sub-division sunga urn M. Tanglian 
khuo ah apieng hi. Kum 1977 in Matric na zou hi Manipur University nuoia Lamka College apatin 
B.A. (Hons) in na zou hi. Tam anuoiate bangin i namsungah anakizang hi. 

General Secretary Zomi Sangnaupang Pawipi (1978-80) 

General Secretary, Zomi Youth Organisation (1997-2000). 

General Secretary United Zou Organisation (2005-09) 

Secretary, Zomi Council (2005-2008) 

Jt. Secretary cum Finance, Zou Literature Society tunitan sem hi. 

Zou MIL Class ix-xii bawlna ah, gimletawl khohsaloua sem khat ahi. Lai leh ham lam lunglut mi 
ahia, Zoulai Patna leh itna guitung laibute ana sun hi. 

Al. Thupatna 

Khupching lehNgambawm tangthu ei Zou minam lah ah kigen chiet hi. Tam guollui 
tangthu apatin; ki-it, kideisahdan, taga hinkhuo, innsungpa khat dinmun, nunaw 
(nutha) giloute lunggel, neizouman leh unau-sanggam tam mana gumtatna, engsiet, 
thangsiet leh gilou siltup lawsapthei dan leh thutah leh Upadi hoidante zousie muthei 
in aum hi. Simmun khat dinga Limpia a, bawl ahimanin atangthu kimtaha sut ahasa 
hi. 

Aman aitthei mawngmawnglou midang khat toh a nulepaten kitensah asawmj ieh un 
na lawmhoi khatin thuohgimna tuohtaleh, khum na lawmhoi adingin bang na 
bawlpiehthei diei? 

A2. 


LIMPIA 


K lI l! I'Cll INC LEH NGAMBAWM 


KHEN-I 

Kum khat Khuongnung khuo ah kal khat vingveng Khodou pawi abawl uhi. Tua 
hunsungin zulesa nein lamkai uhi. Ameng-alienin koima umnalamphohlou uhi. Pawi 
beizou ni thurn nin nungah ni singpaw dingin gam lam zuonin angpei uhi. 


Niennu 

Chingpi 

Niennu 

Chingpi 

Neinnu 

Chingpi 

Niennu 

Chingpi 

Niennu 

Chingpi 

Niennu 


Lawm Ching; khatveini zan lamkailaia, U Langpuin zutep dinga, 
ang kaikhiet vang, kipah malahin, ki-awi leng kap veng.. 

Ang nehdei hi zong chising, ei lawmtateng kizoma i lam dimdiam 
uh ahing engsiet j ieha deisah kipanga, ang kaikhiet abou khula, lawm! 

“I lamkil zawlah, ngai toh lamkhawm” chi i sahlai ua, U Thanglien 

ka etdap zelleh aman zong hing enin; hi.... hi zum ing, lawm genda 

maivang. 

Zum nang umsih e, ei zong ip neiloua i umdanteng hing kihil zela. 

C Zum meltahin ) Na lou ua lawmtha i kuonlaia kang gen khu tu 
Khodoupawi zawchienga i bawl ding hita ang chi hi. 

(Kithaloptahin alawmnu anaipheia) Lawm bang e? Bang thu la 
chi-aw? 

{Kipah meltahin ) Nigel kaitui bang gawm nang tunlezuoten chinthu 
lei ding chi e. 

Katei aw! Enhuoi sam chie, lawm. Kou lah.theizou sing. 

U Zampun khumbang thu tutan bangma hing genpi khanai vawtsih. 
Ken patmai ding lah, ka zum gentahlou ang ngaisiet khah zau ing. 
Keipi, ka lungkham kei! 

Kei kaum vele, lawm; bang e na lungkham. Ken u Zampu hing houpi 
naveng. Pasian in lem angsahpileh ahun kibang dingin kang naw ding 

hi. 

Lawm, nanglou koima muon ding neising. Bang huna zong ka panga 
hing dinpi ngama hing theisiem nang maimai na hi. 

Tua tantan gen va-ia ngaisih lawm, kei tunga na hoilephatna tengpi 
mangngilva nang chi e! 

Kaichin 

Khanching 

Kaichin 

Kaichin 

Hoinieng 

Kaichin 

Kapthangpa 

Kaichin 

Khanching 

Kaichin 

Khanching 

Kaichin 

Thanglien 

Kaichin 


khen-ii 

[Thangliente innsungah.„.] 

: Thanglien nu, Thanglien nu! Heia bang bawl ne chi aw? Thanglien nu 
ei! 

: Hawi! Hawi! Zang e! Hingpei ing e (Inn mailam apat king tailutin ) 
Mi kimanmaw hizalaia, innsah-innhangzahakihichi hat vavongchi 
mawngmawng! Bangdingnangchie? 

: Na zu khawnei khat vasum tavawi aw. Tuazou chiengleh Tanubulpa, 
Kapthangpa vahantan; houlimna dingkhatum (Khanching akuonkhe 
ngal hi, Hoinieng tuitawi ang tnnga a pan ana san hi). 

: Ahunhun zong i posih diei! Tuithei tazapi puoh chi va-ia mawngmawng! 

: Gih sengloupia; khatvei tungkia leng ngata vang. 

: Zahthei hamham ahitah ding pouleh khawlphawt inlen, na u Thanglien 
asawmgiehna ah vahan zuaitaw. 

: Pu Chin, Thanglien nun na hing hansaha, bangding atai? 

: Tou aw, tou aw, Thanglien nun zu khawnei khat suma, dawnkhawm 
zuollei ka chi hi. I khawlpi din Bangkopa leh ka Zawlpa vahanta ve 
maw? (A lu sungaungauin akuonta hi). 

: Tu zingmawngtaha bang bawlsawma, koiteng na hat khawm e chi, 
Thanglien pa? 

: Tanah hingtou vawitah, En aw! khunah na tapa hing pei e. Masanga i 
gen, alawmngainu puisahtavai chi ka khula! 

: Tou aw, Thanglien, na pan Mou dawpta ding chive aw. (Zum 
melpotahin akuotkuotin ang tou hi). 

: Niennu toh kingai ang kichia, hun naisih chi dinglah hinawn samlou 
nahi chiengun, vadawp mailei chi ka ve-uole? 

: (Kipah sim labang-zumsimin, umdan ding zong theilouin .. 
adinkhiet kawmin ) Nou chi dandan hoisa ing. (Tualaitahin 
Bangkopa leh aZawlpa ah ang tang chet uhi). 

: Hing tou un! thupoimaw kikup ding khat uma, kang hatsah hie. 
Kapthangpakhu mifel akhu, nou ang hatteni toh hing tungkhawmthei 
chi mawngmawng! Thanglien nu na khawnei hingtawi aw, (Thanglien 
nun zu khawnei leh tui ahingtawi hi). Ka u (bangkopa) nang zu 
hingpan aw (piehtoh thuo hi). 

Bangkopa 

Kaichin 

Zawlpa 

Kaichin 

Bangkopa 

Tanubul 

Bangkopa 

Kaichin 

Baangkopa 

Zawlpa 

Kaichin 

Tanubul 

Baangkopa 

Kaichin 

Baangkopa 

Kaichin 


Khawnei 

Tuithei 

Gangpi 


: I zu humchia vawt e! Thanglien nu zubil siempi khat hive aw maw? 
Tun inntehpan hing zompai heh aw. 

: Ka zawlpa hiphot mawngmawng heh aw. 

: Nang ding mawng hizuh chia; dawn aw, dawn aw. 

: A Gangpi un tep masa heh aw. 

: Hoi veve, na pun anehtang ang khin hie, kidawn aw ahampha hichie. 

: Kipah ing e, i pute nei in sazou uleh hichimawng ven ou! (adawnzouin 
azu khu tui aleidima Bangkopa apekia hi). 

: Zu lah tui ngelin, inntehpan tun hing dawn henlen gen nuom aneilezong 
hing gen heh aw. 

: (Azu tep kawmin) Tu zingmawnga kang hatkhawmna khu bangma 
thu lamdang hilouin, i naupa uh Thanglien umpi ding kidawpleh chi 
hivengaw. 

: Ahoi bou sih diei! Koi ahiei? 

: Ka zawl, khuna Chinthang tanu Niennu khu amah? 

: Ahi khula! Hoi na sana uoima? 

: Hoi valeh e, ka pute hampha vawt uchie. 

: Tuatepi, apu-pi (pusawnpen) uh adamlai in mi huse mamain na kigen 
mawhin, theimawhsing e; tua, apulepate, anulepate pen mihoi hina uh. 

: Tunitah chienga zu-um tun d ing ka chi hia, Ka u (Bangkopa) kiman 
navechinmaw? 

: Man e, man e, i deidei zah ding um. Siel i chilezong aum laitah hizuha. 

: Zawlpan theisah dingteng hing hil inlen, Kapthang pan na pi toh i zubel 
leh i vanken ding dangteng hing sutup un aw (Kikhenta uhi). 


- Zubel neupenpen. 

- Gawpumkibawltuipuohnalehkoina. 

- Tanubul. 

Niennu 


Zampu 

Niennu 

Zampu 

Niennu 


Zampu 

Niennu 

Zampu 

Niennu 

Zampu 

Thangpu 

Zampu 


Zampu 

Thangpu 


KHEN-ni 

[Ni khat Zampu khu Niennu kung ah a vavah hi] 

: U Zam hingpei aw, khangtung ah khawl vai. Hapi zong tang nuom 

mama e! Nang ngelhou dachiengin lunghelin awleh ka genval 

amah? Na lungsim lah tamnah um vawtsih vanin, bang hilezong, lung 
himawnadingumsamloupi. 

: Nang mama kamsiem chie! Nangma tungtang na genna hizawva e! 

: Kamsiem man zong ahideimah izaw? Zatepin (Za halsapiein). Sahlang 
vengah.min chiden kei ve uh aw, pasaltepi. 

: Eipi, gennop hingkisa mawng avele.kei vang, na lawmnun atahsan 

khah ding ka zaudan! 

: Numeite khu khumbang maimai kihikialou, ka lawmnu lungmuon nang 

thulela bangpi nagenpi ngaisamah? Sil.Chilei.khumbang 

maimaia numeite kilungmuongzou tahtahlou hive aw. 

: Genlou chi pumpang zong umsihe. 

: Tua ahileh, bangchih chienga kiteng ding? 

: Tuapengenkhanaivetlou! 

: Gen aw U Zam, Kou zong.Pasian in lem angsahpileh kitengpai 

dinghitaung. 

: Himmm.LawmNien, vapei phot vang aw. Mangpha .(Zampu 

pei in alawmpa Thangpu kungah vahaw hi). 

: Lawm, Chingpite inna vah ding chi namah? Keipi dongkhol giap hilou 
kamah? 

: Tunitah keia dongkhoizawin hingpang vangin, vapei tanleh, Chingpi 
kungah ka innkuonten zu-um hingtungsahleng ang lemsahpi diei? Hing 
vadohpieh lechin chi hiveng aw. Anuten ang theisiemsa uh ahi. Tamnah 
kang nadin ngah bembom ding hi. (Tomlou kalin Thangpu ang 
tungpai hi). 

: Lawm, bang thu nang puoh ei? 

: Lawm C-hing pen kimansa diem hi e, lawm. 


Khangtung- Innmai kemka (verandah) bana asang zawdeua kibawlsawn kemka/kem. 

KHEN-IV 

[Kaichin Ieh a innsungdongtaten Zu-uni tung uh. Niennute innahj 


Zawlpa 


Bangkopa 

(Akuonlamte) 


Bangkopa 

(Innneite) 


Pute, khatveinia ka’ng genbang a Mou Zu-uum tung ding a hingkuon 
hi ung e. Kapthang patamngh i zubeeS ngavai e. (Inn neipa innsung 
dongtate king tunkim masang in Tanupa, Zawlpa leh Sasempa 
kithuo in zu napuo in, tui leh silbangkim mansa in na koi uhi). 


Tunia kang hawnajieh uh ahileh, i theisamabangin nautegel-Thanglien 
leh Niennu, na ki-it, kingai uh ahi ua, kipah umin- amautegel umkhawm 
sahtalei chia adawpa hinghaw hi ung, bangteng hileh, tanuten lawpi khat 
tamnah hinglui unlen, (tanuten lawpi angluipai ua), tamnah i ngainadana 
sil poimawte Thatanman, Bangkawsum, Pusum, zawlsum leh 
sasemsum hingpuo ung inputen nang sanpieh uh lam-en ung e. [Inneilam 
inndongtate vakituomhou in ang lutkia uhi] 


Ki-ita kingaite kiteng ding mawng ahia, tambanga Upadi zuia nang 
gamtat uh ka kipah mama uhi. Nang kuonna uh inntehten kang pompieh 
uhi. Tanupan tam vanteng inntehte vape taw. Tun hausapa zong 
hingpang ahi chiengin i zu hing patsahleh hoiva e (Zu ne kawmin Mou 
puini ding kitheisahin kikhenta uhi). 

[Ani chiem uh ang tunin Mou la uhi. Tuami ha sung mamain 
Zampu leh Chingpi zong pu-pa ngainadanin kiteng uhi. Hun 
hingpei zelin Niennute lawmtain nau ahing vop tuohta uhi.] 


KHEN-V 

[Niennu leh Chingpi pen lou kiveng ahiman un kilawm (kithalaw) uhi] 

[ Loulai ah.] 


Niennu 

Chingpi 


Chingpi 


Niennu 


Lawm, ka gilna vevaw ve aw, tam singluong tungah khawldam photvai. 
Keia zong na, Ka gen ngamlou, thuohzou nawn sing (Atoukhawmlai 
un, agil nasa sengsengin Niennu ang dinkhiet leh amakhupin angtu 
hi. Chingpin delin avaphong hi). 

Kateiaw, lawm ei, thou aw! (Adin sahtouna lamah agil uh 
kisutuokha hi). 

Lawm, i gil akinawttuo leh ka gilnat dam valong! 

Chingpi 

Chingpi 

Niennu 

Niennu 

Chingpi 

Niennu 

Chingpi 

Niennu 

Chingpi 


Niennu 

Chingpi 

Niennu 


Keia zongdamta! 1 amdang valong sam e! (Lonma angpatkia uleh 
agil uh ang nakia hi). 

Lawm, ka gil nakiata! 

Keia zong nakiata e lawm! 

Hei, i gil i sutuo mawngmawng aw! 

Gingta konma veng aw! Hing damkia mawsihva. 

E.... immm.damta, damta, lawm lamdang valong sam e! 

Ka chi-ka lu zavawt e! Kei a zong dam valong! 

Lawm i umdaan pen lamdang sang! I naute numei leh pasal ang uhileh 
kiteng sanvai in, numei ahisihleh pasal ahituoh leh kizawlsahvai aw. 

: lngheh, lawm ken zong hoisa ing, kisol vawtsihvai maw. 


KHEN-VI 

[Kum leh hate hing kikhelin, Niennute lawmtain nau ang neita uhi] 

: Lawm nang kem hanglangahnauluoi hingba inlen ken sahlangah hingba 
vange. 

: Heilam hilezong khohsih e, lawm. 

; (Nau ang him hi). 

Ka pi, ka pi, ka nau bangna sunsie, 

Tangmai pum khat ka sunsie, 

Valadi-uo, ne vawi e; 

Mupin tawnmang zouta e, 

Amu, amu vala-uo, 

Tahpi dawnah tuongta e, 

Atah, atahvala-uo; 

Mei in kangtumzouta e, 

Amei, amei vala-uo; 

Tui in buohmitzouta e, 

Atui,atui vala-uo; 

Sielin dawnkangzouta e, 

Asiel,asielvala-ou; 

Sijangah meipehta e.... aw.aw.awww.. 

Chingpi 


Lawm na nau akimutai? Ka nau kimuta dingdeng. 
Kimuta, tu mamain luoiah ka siel hi. 


Niennu 

Chingpi 


Niennu 


Chingpi 


Khupching 

Ngambawm 

Sielching 

Ngambawm 

LawmLamkai 

Sielching 

Ngambawm 

Nungahkhat 


[ Lou malai ah ... j 

Lawm, nauka bangkhat zaveng aw! 

Hileh kilawmma kei ka nawitui luongluongve aw, naute gilkiel uh hitava, 
khawltadivai in nau nawi vapevai. 

[ Loubuh ah ..J 

En aw lawm! Lamdang sam e! I nautegel kei nauluoi sungah ana 
umkhawm uh! Khupching, Ching ei, hingpei aw bawi, na u 

Ngambawmin hing ngai mama hiva maw...na 

gilkieltaven maw, nawi hing pevang. 

Lawm, tam tobangtheikhangaivawtsing. Bangmachihin koiinan tabang 
thu nagenkha ngainaisih. 

[Khupching hum thum vel angchinin vangsiet huoitahin anun 
ashisanta hi. Hun sawtlou kalin apan zi tha ang nei paita hi. 

Khupching nu shizou hum sawmlenga bang ang peizouta a . 

ni khat lawmtha akuonna loulaiah . ] 

U Bawm, ka tuta zah bolsengtaluo, ken banchin guolriua-guolma ka 
pha diei? Zum va-ngut ing. Ka nau Sielching zah dingte ka pan khen 
hiemsah paipaia, keia... (ahitui luongin amai ahum hi). 

Lungkhamsuo Ching, keia zang inlen, ken nanga zang vangin, nidang 
chiengleh kei kungah hingpe vahiau lechin ken kang khenhiem piehzel 
ding hi. 

U Bawm, kei zong nang kungah hing pang vang aw? 

Hing pangve. (Ngambawm zietlevei ah Khupchingte utapang uhi). 

Ni nempet zong hivan, sunkhawltai e. Sun-ann kineh chiel; ding; kilawng 
ang gin chienga ma pankia ding, kithei chiet uo. 

U Bawm, ken zuhaning toh sun-ann me dinAahsa zong puo ing; 
nekhawmvai aw? 

Ken bangma ne ngap sing e! Lou pama kathangsie/thangkam vavil 
zuaitavang. 

Lawm, ken suun ann tampikhat puo ing, hingpei aw, i lawmte lahah 
vanevai. 


78 








Khupching 


: Lawm, kipah ing. Ka gilkiel sih. Tuni ka sungna simin bangma zong 
ne-ngap sing, nang vakinehin. 

(Khupching koiman chielzoulou uh a , loulai singhim khatah 
khmvldamin toukhinkhian hi). 

KHEN-VII 

[Khupchingte innsungah...j 

Nunem 

(Khupchingnu tha): Sielch ing na u Bawm ang haw chiengin kimaivii inien, boi tahtahin kihou 
inien adu-angai pienlen naunu toh na toukhawm sab ion ding alii. Nang 
toh na kiten teitei ding uh; ama bang pasal heimah musih vechin. 

Sielching : Nu! Bangchi bawl lengzongu Bawm inkei ei ngailoupi! Kau Ching 

tohkingaihibouub. 

Nuneem : Mawlawm sihveteh! Keimanhingpanpi naveng. (NitahinNgambawm 

king kholaivah hi). 

Ngambawm : Nunem, Khupching umloui? 

Nuneem : Kholai avah sihieh atupna ah aiumlum sih diei ma; ka nungahnu uh. 

Sielching : UNgambawm, hingtouaw.Tuniakatangmaipuohnevai. 

Ngambawm : Pha heh aw, ann nezoupan hing. Lawm Pau kung vaphazuaitavang. 

(Innmai angpawtleh .... Khupching Mui (patzopna) tawia hing 
pet toh ctkituoh hi). 

Khupching : U Bawm, hingvah maw? Hing khawlphotve. 

Ngambawm : Uttasenghinga,zing!amahhimaiheh.Damjelnatehmaw? 

Khupching : Ka vau (pat) zopna Mui kisiea, innsahtea ka vakawm zuof hi. Hing 
khawl maniou ding nahileh natuibuh umta hing pienlen, tamna adim 

pen kitawive. 

Ngambawm : A-awng chi dingma hita. Kipah ing e. Zalmangpha namantaw. 

Khupching : Nang zong......... 

[Nunem in Sielching leh Ngambawm kitensah asawm nalamah 
Khupching aengbawlna ang uongsemsem hi. Nikhat Khupching 
singpaw din ahing kuon hi] 

Kilawng - Lou buh/ ahisihleh tautunga zu-le-vate zauna dia sat gingthei, sing/guo kibawl. 

Ngambawm 


Khupching 

Ngambawm 

Khupching 

Ngambawm 

Khupching 

Ngambawm 


Khupching 


Nuneem 


Thanglien 

Nunem 

Thanglien 

Nunem 

Chingpi 


[Khupching nualam pan in . ] Eehemmm. [Khupching 

hing kihua hei in] Hing na ngah aw, iawm Ching. [Akung ang tunin] 
Keizong gamvah dinga hingkuon ka hi. Tamna lamsaha, singhim nuoiah 
khawltadivai. 

Ka sing puoh ding kitom masaleh! 

Kei toh tom ding i vele. (Nuikawmin achia, hingkhawl uhi). Ching, 
zanitah na nun ang phoh e? 

Phoh nah samsih e. 

Tua i houlim na nun theileh ahinlah kei nang muloua tomkhat zong 

lungmuongtheilou inga. 

Lungtuoh houlung i kup zong keidin naubang kana hie, ngai. Naubang 
ka kalaw zong ngai, na lei simthu zatamten lie kei he hing nem e. 

Ching,na nu hing bawldanpi eini khen teitei ang sawm ahi. Kei pen 
Sielching toh hingtuo asawm tinten ahi. Sil umdan ka gelgelleh, 
alemchangpet hiva kitai maitavai, mawle Ching. 

U Bawm, ahoizaw dingkan theisinge! Na thuthu himai heh. 

[Kithukimin innlam peitalouin gamlah ah gieh denta uhi. Ann leh tui ngawla 
gamlaha sawtpi umzoulou ahimanun, zau leh huphul sasain innlam ang 
tungkiata uhi] 

(Apasal kungah) Na tanu zawltai hingtungta akichi veh. Ka nu tanu! 
Ka mitkuoha tui aveilaisie tamtegel kitenglou ding uhi. Amautegel 
akitenleh nang leh kei kikhensa i himai hi. Kisa, i valahkhe ding hi. 

Mi ki-it kingai bangpahin i vakaikhen laizang diei? 

Bil neilou i, nang? Tumama a ka thugen zalou i? 

Zang e, zang e. (A zi thu nielngamlouin Khupching kaikhe dingin 
kuontahi). 

Chingpi.natapaNgambawm leh Khupching kitengtheilou ding. 

Khupching hing pien, hei ah aumtai? 

Aw! Anu toh kanakichiemnauh hilou i! Kitengtheilou ding chi laizang 

..! 

[Bangteng agen vang un kihaubuoisephiela ang um bep un, anute 
uh phel dinga Ngambawm leh Khupching ang pan uleh 
lemchangsain a nu-le-pain Khupching manin aphit-analin ainn 
tan uh kaitung uhi. Khumi akipat Khupching innpu potlouin 
innsungah khum den uhi] 

Khupching 


Nunem 

Thanglien 

Khupching 

Thanglien 

Ngambawm 

Khupching 


Ngambawm 

Lawm Pau 


: [Tambangin lasa hi] 

A- Tun simthun del toh samgibang khen ing, henta loubuong henkol butin, 
siel zatam toh, na vang ngai hui; bang mau ing e ngai. 

B- Huibang mauna, zuopa sausuon sung ah, gathang bang hing ve aw 
ngainou, lailung hing nesn aw. 

[Khupching toh kimutheitalou ahimanin, Ngambawm zong 
khuoikhepin Khupching lim khengin tuiluong geiah tuiin 
ahupmanglou deuin koi hi. Tambanga, abawlleh, Khupching 
chithuo hi. Tambang in lasa hi . .) 

A- Ching aw na vang, mubang ngaiman, sahmel khuoilu; in sang e ngai 

B- Sang e na sahmel nou, chimlou naubang; pom ing e ngai. 

: [A pasal kung ah . .) 

Na tanu vaki-et aw, ka chithuo chi e, azuou-atah theizou ding hisih e. 

: Ching bangchi na hiei? Bang na du ei? Genin, kang pe ding hi. 

: Pa, (mittui kai zungzung kawmin) ka U Ngambawm ka mu ut hi. 
Bakhat beh hing kihoulimsahin. 

: Sielching na u Ngambawm vahan tavawi. (Sieiching kuonpai hi). 

: Ching, kei hing haw ing e. (Khupching amuleh hasiein kap ngutngut 
hi). 

: U Bawm hingtou aw (kipah leh hasiet thuoin, nui lah bang kap 

lah bangin uma, anatna teng zong thebehkhiet bang hiau hi). U 

Bawm vangse nalawmlawm hang e maw. (Sawipi houlim ua 

Ngambawm umlaisie Khupching dam hi). 


KHEN-VIII 

[Ngambawm in Khupching lim abawl, luipieua, aKoijel khu vangsiet 
huoitahhi zankhat tui in a na tawmangta hi] 

: (Tambangin lasa hi . ) 

Atu idung ka zui, Vaituid ung kazui, 

Zawl Ching sabang ken vaimawng e. 

: (Ngambawm kungah . .) 

Lawm! Nang tanah na um muong hit-hiet mawha, Lawm Ching shita 
e! Nang hing theisahloua vuimang asawm uh ahi. 

Ngambawm 

: Lawm bang ka law diei? Sien khen adiei, zin khen adiei! Anu hing 
bawlna nasa seng ing. Keilouin avuitheina uoimah envai. Kei hing 
hawloudingkahi. 


[ Khupchingte innah... ] 

Baangkopa 

: Tanuten shibuol (Mishi tuiasil china) bawl unlen, tuazou chiengleh 
kuong sungah sielta un. I kinaw uh ngaita hi. 

Tanubulpa 

: Pute shi buolsah zouta ung e. 

Bangkopa 

: Tuaahileh, kuong sungah sielta uole. 

Tanubulpa 

: I kuong neutaluo, shiluong kithawlloupi!!! 

Baangkupa 

: Bangchi, kuong tua chiechie! Chillaia Lamdil kichipa zong thawlva ka 
chin. I mishi uh akhangthei abou khu. 

Zawlpa 

: Hisih, hisih, Ngambawm muloua kuong sunga siela khummang ding 
utlou hiding hi. Keiman Ngambawm vahanta vang e. 


[ Ngambawm kungah... ] 

Zawlpa 

: Ngambawm aw, Khupching lien deudeuin hankuong sungah kithawllou 
hi; kuong alien zawsem kibawl nanleh ama nakhang zelin kuongah ka 
siel theisih uhi. Nang mel muloua utlou hiva; naputen vahantan chia ang 
sawl uh ahi. Hingpei mawngmawngin. Nang dinga zong na mutawpna 
hita ding ahi. 

Ngambawm 

: [Ngambawm zong those kawm lah mu-ut kawm in angpei a . 

tabang in . ] 

Shi lechinlah singtun dounu natan, 

Hing lechinlah singtun dounu natan, 

Ching aw libang kiem mai aw. (Khupching luong hingkiemin 

kuong sungah koithei uhi). 

Baangkopa 

: Shi pusuohta ding, tanuten thaukap dingte nabawlzouta uoi? Shiluong 
inn mai lamah hing pawta un. 

Tanute 

: Domkang zou vawtsih ung e, ka chi ka lu zavawt e! Mihing sahing 
tazapin shiluong khat dopla chi mawngmawng! 

Zawlpa 


Zawlpa 


Ngambawm 


Khupchingpu 


Nunem 


Thanglien 


Nupinu 


: Ngambawm lachi aw, heia um atai? Nou tanute zong val uteh, khat 
behin zong zu na tul/nadawnsaha hou! impi ding hitalawma; talawmJawm 
uchin zong, Keiman vasuikiatavang e. 

: Ngambawm aw, na lawmnu nang panglouin pusuoh nuorn vawtlou ahi 
chiengin bangtanin hasa nanlechin mangngil inlen, hing zawnpi 
mawngmawngin (Ngambawm hingpei kiaa . .). 

: Shilechinlahsingtundoununatan, 

Hing lechinlah singtun dounu natan, 

Ching aw thebang zang maitaw ........ 

(Tuachin nuomtahin apusuohthei uhi). 

[ Innmaiah.] 

: Tah, ka pa tapa, 

Na sin katu,ka tula, 

Na lung ka tu, ka tula, 

Tuitaw ka bieh, ka biehla, 

Hingpei in, ka tha ka matin lam na awnin, 

Ka tha ka mat masuonin .... ho.pong. 

(Tambanga kiminsielin (hau kap hi). 

[Ngambawm pen ainn lamah pei in kapkap mai hi. Hakataseng 
ahimanin khakhamin kimudenta hi. Tua hunsungin Khupching 
luong ana vuiliem manta uhi.] 

: Khupching pa aw, Ngambawm hindan hoi sasing, dachieng Khupching 
luong na khuotkhe khava; a utleh khangsah, a utleh kiemsah thei valong 
ahi chieng, tualeh ahan theidaleh Khupching mangngil baizaw ding hi. 
Tute sawl inlen koiman Khupching han atheitheilou dingin hing bawl 
uhen. Koiman zong amunNgambawm ahillou dingin thukham bawlin. 

: Zawlpa, tua nazawinuthugentheinateh maw? Zawl... bangs lawtheiiou, 
agen banga bawl dingin tanute vahiitave. 

[Ngambawm ang khahiawin Khupching hana theisiha, koiman 
ahillou banah ahi a nap loh avail kawikawi hi.] 

[Nauching Nupinuin Ngambawm lungsiettasengin tabangin lasa 
hi...] 

: Ching aw na vuisai tungah, Sielching naupang tanglam e. 

Ngambawm : Tun theitang e. Khuna naupangte ki-apmaina mun khu hi ngei ding 
avele. 

[Ngambawm pen Khupching han tungah nahpitahin vakap va- 
ngut hi. Tualeh Zoujam pahpe kung asuon hi.] 


Nuneem 

Sielching 

Ngambawm 

Ngambawm 

Sielching 


Ngambawm 


Ngambawm 


KHEN-IX 

[Hun hingpeizelin, Singtanglou singtuh/singphua him ang tung 
kiata hi. Nunemin zong Ngambawm khu Sielching toh agawm 
ut beilemalahin hing thanuom semsema.. Ni khat...] 

Sielching, i loulaia singzabuongpi phuazou ding lah hilou, aba teng 
vakhie/heu sieng dingin koima midang angap umlou ahi chiengin na U 
Ngambawm vachieltaw. 

U Ngambawm, ka nun loulaia singzabuong heu dingin zing chiengin 
ka lou uah hingkuontheileh chia achiela ang sawl hie. 

Sielching aw, mite nuisat ding giapa maw kei.Theitasing e . 

iing.hingkuontavengmaw. 

[Azing nin loulai ah... ] 

Sielching nang buh sungah na kikhawl aw maw? Ni zong sa mama 
ding ahi chiengin. 

U Ngambawm, na umvangin, sun chiengleh sun ann ne dingin hingpei 
in, ka nun Aahsame leh zuning zong ang puohsah ahi. 

[Ngambawm in singzabuong bahte akimkhat akhietzouin, 
akathuom ah touin . tabangin la asa hi. . ] 

Ching aw laukha na neileh aw, 

Thangvan laiah simuin hing lam aw. 

[Mukhau khat ahing lampai dide hi] 

[Ngambawm in alasah pen gawsemin angsa hi] 

Ching aw laukha na neileh aw, 

Thangvan laiah simuin hing lam aw. 









Sielching 

Ngambawm 


Ngambawm 


Sielching 

Ngambawm 


[Mukhau lamLipen king lengin Ngambawm gawsem mongah 
king tuong hi] 

: UBawmaw,nikaitae,sunannhingneaw. 

: Kei ka gil kiel sih e, nang na ne aw. [Sielching in chielzoulou hi] 
[Ngambawm in singba teng akhietsiengzouin ni tumta a, singkung 
apat ang kum kuonin .... . ] 

: Muikho zinkuon lengthe khuongta, 

Ching aw sienglam suitai e. 

Sausieng zuonin pheiphung suontai e ngai, 

Ching aw zalmangpha man aw. 

(Mukhau zong thang\’an zawlah long tum/mang vengvenga, 
Ngambawm zong ang kumsuhta hi). 

: U Bawm na gim na tawl ding toh, hin ann na neh utsihlezong, zuning 
behdawnin. 

: Khupching toll bawn vonlai tawilou, Sielching nang toh vonlai 
tawilou leng ... [Chin aham-aphun umlouin innlarn azuonta uhi] 


A3. Ni leh thuma toukhawmin anuoia thu kikum unlen ajieh hidinga na theite uh giel un. 
“Guollui lai in zu (abelate) atep ding abanbanin kisem kiha va-ngiam uhi. Mikhatin 
azu tanpetin midang (adiehin numeite-amaun zu tanglou uhi) azutan tep dingin 
chiel/kaitheihi.” 

Langpuin Niennu zutep dinga akailaia, akipahlouna jiehte. 

1 . _____ 

2 .___— 

3.______— 


A4. Nupitcgclin agil uh asuhtuo uleh agilnat uh dam vahiau, Tambang sil lamdangin ang 
pieng ding atate uh tungtang bang chiemtena nei hiva nachi ei? 

AS. Anuoia dohnafc dawngsn: 

( a ) Niennu leh Chingpin nau anei chieng ua bawl ngeingei dinga, akithukimna 
uh bange? 

(aw) Khupdilng-Ngambawm Linipia a Kapihang pa khu koi e? 

(b) Singzabuong kathuoma Ngambawm lasab gielin. 

(ch) Tanubulin apute innsunga, amawpuohnate bangle e? 

(d) Shibuol bangchina e? Tulai in akizang nai? 

( e ) “I lamkilzawla ngai toh lamkhawm” chi i sahlai ua.Tam thu koi gen 

e? Koi kunga, agen e? 

(f) “Khunah na tapa hingpei e”. Tamna ‘na tapa’ achi koi e? 

(ng) “Khupchingtoh bawn vonlai tawilou, Sielching nangtoh vonlai tawiiou leng” 

Ngambawm in Sielching kunga agen ahia, bangpen agennaahiei? 

A6. Ka tuta bolsengtaluo! Ken bangcfain guotnua-guofmakapha diei? Zum va-ngut ing. 

Ka nau Sielchingzah dingte lah.kapan khen hiemsah paipaia,, keia 

Tam Khupchingthugen pansanin Khupchingin kmgaisut inlen na nu tha ihubawl peha 
na pan ang deisah ding bangtaha ang bawl ngamioudan na nisimbu (diaiy) ah tituleng 
50 sanga tamzawlouin giellutin. 





















“I will give you a talisman. Whenever you 
are in doubt or when the self becomes too 
much with you, apply the following test: 


Recall the face of the poorest and the 
weakest man whom you may have seen and 
ask yourself if the step you contemplate is 
going to be of any use to him. Will he gain 
anything by it ? Will it restore him to a 
control over his own life and destiny ? In 
other words, will it lead to Swaraj for the 
hungry and spiritually starving millions ? 


Then you will find your doubts and yourself 
melting away.” 

